Die Droogdok van Glentana is 'n bekende droogdok wat op Saterdag, 1 November 1902, om 18h20 sy laaste rusplek gevind het by Glentana, 'n strandgebied 'n paar kilometer oos van Mosselbaai, naby Heroldsbaai. Die strand is relatief smal met spierwit sand, afgewissel met rotse en omring deur hoë landmassas. Dit is hier waar die droogdok lê wat onder die plaaslike bevolking bekend staan as die "Dok". Hierdie droogdok was vanaf die skeepswerwe van Newcastle-on-Tyne, Engeland op sleeptou na Durban, toe 'n geweldige storm op see losgebars het. 'n Sterk noord-westewind, wat later suid-wes gedraai het, het die dok en die stoomskip, Baralong, wat dit op sleeptou gehad het, landwaarts gedwing. Die Baralong was nie opgewasse teen die krag van die storm nie, en die kaptein was verplig om die verbindingskabels te verbreek om ten minste die skip te red. Die dok met sy bemanning was aan sy lot oorgelaat en die bemanning het hulle voorberei deur van die reddingsbote te laat sak en reddingsgordels aan te sit.


OpenOffice.org (OOo) (nie "Open Office" nie, vanweë 'n handelsmerkkonflik) is 'n kantoorpakket en is 'n belangrike voorbeeld van oopbronsagteware. Die lisensie waaronder die pakket versprei word is die LGPL. (Dit is vroeër ook onder die SISSL versprei.) Daar is weergawes beskikbaar vir GNU/Linux, Windows, Solaris (Sparc) en vir Mac OS X. OpenOffice.org is 'n oopbronprojek met die volgende doelstelling: Om as 'n gemeenskap, die internasionaal toonaangewende kantoorpakket te skep, wat op al die vernaamste platforms loop en toegang tot alle funksionaliteit en data gee deur oop komponentgebaseerde API's en 'n XML-gebaseerde lêerformaat. Verder is OpenOffice.org die produk wat in hierdie konteks ontwikkel word: 'n kantoorpakket wat vir iedereen gratis is met modules vir woordverwerking, sigblad, vektorgrafieke, HTML-bewerking, voorleggings en databasisse. Wat funksieomvang en bediening betref, is dit vergelykbaar met die bekende (nie vrye) kantoorpakkette en kan as alternatief daarvoor oorweeg word. Tuis, en in baie gevalle ook in die bedryf, kan dit uitstekend bruikbaar wees.


Bofbal (Engels: baseball) is 'n span- en balsport wat veral gewild is in die Verenigde State, Meksiko, die Karibiese gebiede en in groot dele van Asië. Bofbal word ook soms America's Favorite Pastime genoem. Bofbal het ontstaan uit volksbalspele wat Engelse koloniste in die 17de en 18de eeu na Noord-Amerika gebring het. Hierdie ingevoerde balspele was moontlik afgelei van krieket. Sagtebal is later weer van bofbal afgelei. Bofbal is een van die mees-beoefende sporte ter wêreld. In die VSA is bofbal die belangrikste sport in die somermaande. Teen die einde van September word die seisoen afgesluit met die wêreldreeks. Na die bofbalseisoen word Amerikaanse voetbal en basketbal, en in 'n mindere mate yshokkie, die belangrikste sportsoorte. Reëls: Die spel word gespeel deur twee spanne bestaande uit nege spelers elk, Die spel duur nege beurte. In elke beurt speel elk span 'n slagbeurt om punte te maak. As die verdedigers (dié op die veld speel) drie keer 'n "out" maak. dan wissel die spanne van posisie. Sentraal in hierdie speletjie draai om die pitcher en die batter of slagman.


Pierre de Frédy, Baron de Coubertin (Parys, 1 Januarie 1863 - Genève, 2 September 1937), beter bekend as Pierre de Coubertin, was 'n Franse historikus en pedagoog wat bekendheid verwerf het vir die stigter van die moderne Olimpiese Spele. Hy was ook die tweede voorsitter van die Internasionale Olimpiese Komitee (IOK). Op sy aandrang word kunswedstryde by die program van die Olimpiese Somerspele van 1912 ingesluit. In een van sy toesprake, verklaar hy "meedoening is belangriker as om te wen".


Die Brasiliaanse Grand Prix is 'n Formule Een-kampioenskapswedren wat jaarliks op die Autódromo José Carlos Pace in Interlagos, 'n distrik van die stad São Paulo in Brasilië plaasvind. Die McLarenspan was die suksesvolste hier met 12 oorwinnings in 'n Grand Prix. Alain Prost het dit die meeste keer, nl. ses keer gewen. Michael Schumacher het dit drie keer gewen, twee keer vir Benetton en een keer vir Ferrari. Koördinate: 23°42′04″S 46°41′49″W / 23.701°S 46.697°W / -23.701; -46.697


Die Bloemhofdam, vroeër bekend as die Oppermansdrifdam, is 'n dam in die Vaalrivier naby Bloemhof op die grens van Noordwes en die Vrystaat. Dit is die 6de grootste dam in Suid-Afrika met 'n oppervlak van meer as 230 vk kilometer wanneer vol. Die dam het 'n bakmaat van 1 269 miljoen m3. Die damwal is ongeveer 33 meter hoog en het 20 kruinsluise. Die dam lewer gemiddeld 435 miljoen m3 per jaar. Dit verskaf ook beter beheer oor die water wat deur die uitkeerwal 97 km stroomaf aan die Vaalharts-besproeiingskema gelewer word. Bloemhofdam is in 1970 voltooi en is 2 km stroomop van die dorp Bloemhof. Die Bloemhofdam-natuurreservaat lê langs die dam in die Noordwesprovinsie, terwyl die Sandveld-natuurreservaat langs die dam in die Vrystaat lê. Die dam is 'n welbekende bestemming vir hengelaars op soek na karp en babers. Lys van grootste damme in Suid-Afrika HAT Taal-en-feitegids, Pearson, Desember 2013, ISBN 978-1-77578-243-8 Op Pad in Suid-Afrika. B.P.J. Erasmus. 1995 ISBN 1-86842-026-4


Jurga Šeduikytė, beter bekend onder haar verhoognaam Jurga, is 'n Litause pop-sangeres en liedjieskryfster. Jurga het haar solo-loopbaan met haar debuutalbum Aukšo Pieva ("Goudveld") begin wat in September 2005 vrygestel is. Sy het die twaalf snitte, wat in Litaus en Engels gesing word, almal self geskryf. Haar eerste enkelsnit, Nebijok ("Moenie bang wees nie"), het weke lank plek 1 op die Litause trefferlys behaal en was die grootste Litause treffer van daardie jaar. Jurga het vervolgens talle Litause toekennings ontvang soos Beste debuut, Beste lied, Beste album, Beste kunstenares en Lied van die jaar. Terwyl haar albums en enkelsnitte in Litaue en Letland as kompakskywe vrygestel is, word Jurga se musikale werke sedert die herfs van 2006 op ander markte digitaal versprei en kan by internasionale aanlynwinkels soos Amazon.com, iTunes Music Store, Napster, eMusic, Virgin Megastore en Sony Connect afgelaai word. Jurga se tweede album, Instrukcija ("Instruksies"), is op 19 April 2007 vrygestel. Die 13 snitte is weer eens deur Jurga geskryf en het in Litaue en Nieu-Seeland ontstaan.


Hierdie artikel handel oor die uitgestorwe boksoort, sien "Blouduiker" vir die artikel oor die huidige bloubokkie. Die bloubok (Hippotragus leucophaeus) is 'n uitgestorwe boksoort en die eerste groot Afrika-soogdier wat in historiese tye uitgesterf het. Dit was verwant aan die bastergemsbok en swartwitpens, alhoewel die bloubok 'n kleiner liggaamsbou gehad het. Hierdie bokke het in die suidwestelike kusgebied van Suid-Afrika voorgekom en hulle was endemies aan die renosterveld Hulle het moontlik 'n wyer verspreidingsgebied gehad tydens die laaste glasiale tyd, sowat 10 000 jaar gelede. Europeërs het in die 17de eeu met die bloubok in aanraking gekom, alhoewel dit teen hierdie tyd reeds 'n skaars dier was. Tog is daar jag op die dier gemaak en sy habitat vernietig om plek vir plase te maak. Teen ongeveer 1800 het die dier uitgesterf. Daar is vier opgestopte spesimens wat vandag bestaan; in museums in Wenen, Stockholm, Parys en Leiden. Beendere en horings word ook op ander plekke gehuisves. Geen van hierdie monsters dui egter op 'n blou pels nie. Overberg renosterveld. Wikiwoordeboek het 'n inskrywing vir bloubok.


Steponas Darius en Stasys Girėnas Litaus-Amerikaanse lugvaartpioniers Vliegroete Vliegtuigtipe Bellanca CH-300 Monumente Darius-en-Girėnas-monument in Chicago Darius-en-Girėnas-monument in Kaunas Steponas Darius (1896-1933) en Stasys Girėnas (1893-1933) was twee Litaus-gebore Amerikaanse vlieëniers wat Charles Lindbergh se voorbeeld gevolg en in hul vliegtuig Lituanica op 15 Julie 1933 'n ononderbroke transatlantiese vlug tussen New York en Europa gemaak het. Darius en Girėnas het met hul vlug 'n belangrike hoofstuk in die lugvaartgeskiedenis geskryf, maar nogtans nie hul beplande landingsplek in die destydse Litause hoofstad Kaunas, 7 186 kilometer van New York af, bereik nie. Ná 'n vliegafstand van 6 411 kilometer en 'n vliegtyd van 37 uur en 11 minute het hul vliegtuig om onbekende redes naby die Duitse stad Soldin (tans Myślibórz in Pole) geval. Ten opsigte van die vliegafstand was hul vlug die tweede langste ná die van Russell Boardman en John Polando (New York - Istanboel in 1931) en volgens die vliegtyd destyds die vierde langste. Ofskoon Steponas Darius en Stasys Girėnas behalwe vir 'n kompas nie oor enige navigasietoerusting beskik het nie en in ongunstige weerstoestande gevlieg het, was hul vlug een van die mees presiese in dié tyd.


Zakumi (gebore 16 Junie 1994) is die amptelike gelukbringer (mascot) vir die FIFA Sokker-Wêreldbekertoernooi in 2010. Hy is 'n opgeruimde en sportiewe luiperd met groen hare wat op 22 September 2008 bekendgestel is. Sy naam is afgelei van "ZA", die ISO 3166-1-landkode vir Suid-Afrika, en "kumi", 'n woord wat tien in verskeie Afrikatale beteken. Zakumi is op Jeugdag in 1994 gebore. Die groep-A wedstryd tussen Suid-Afrika en Uruguay vind ook op Jeugdag in 2010 plaas. Hy word in 2010 16-jaar oud om 16 jaar van demokrasie te gedenk. Die groen en geel (goud) kleure van die karakter stem met die sprotsdrag wat algemeen deur Suid-Afrikaanse spanne gebruik word, insluitende die Suid-Afrikaanse nasionale sokkerspan, ooreen. Andries Odendaal van Kaapstad het die oorspronklike karakter ontwerp. Die amptelike slagspreuk van Zakumi is "Zakumi speel regverdig" (of "Zakumi's game is Fair Play" in Engels). Die slagspreuk was op advertensiesborde tydens die 2009-konfederasiebeker gebruik, en daarna was dit ook tydens die 2010-wêreldbeker gebruik.


JSTOR (kort vir Joernaalstoring) is 'n Verenigde State-gebaseerde aanlynstelsel vir argivering van akademiese joernale, wat in 1995 gestig is. Dit bied volleteks soekpogings van gedigitaliseerde vorige uitgawes van etlike honderde welbekende vaktydskrifte, wat in die geval van die Philosophical Transactions of the Royal Society na 1665 terugdateer. JSTOR is oorspronklik befonds deur die Andrew W. Mellon-stigting, maar is tans 'n onafhanklike en selfonderhoudende nie-winsgewende organisasie met kantore in New York Stad en Ann Arbor, Michigan. In Januarie 2009, is dit aangekondig dat JSTOR met ITHAKA sou saamsmelt, 'n nie-winsgewende organisasie wat in 2003 gestig is, en "toegewy is aan ondersteuning van die akademiese gemeenskap vir volle voordeeltrekking uit snelontwikkelende inligting- en netwerktegnologieë." JSTOR is oorspronklik beraam as 'n oplossing vir een van die probleme wat deur biblioteke ondervind is, veral navorsings- en universiteitsbiblioteke weens die toenemende getal akademiese joernale. Die stigter, William G. Bowen, was die president van Princeton-universiteit van 1972 tot 1988. Meeste biblioteke het dit in terme van koste en ruimte buitensporig duur gevind om 'n omvattende versameling joernale beskikbaar te hou.


Die Thembelihle Plaaslike Munisipaliteit (voorheen bekend as die Oranje-Karoo Plaaslike Munisipaliteit) is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika. In 2000 wou die Noord-Kaapse regering die Hopetown Verteenwoordigende Raad, die Strydenburg Verteenwoordigende Raad en die Orania Verteenwoordigende Raad laat saamsmelt in die nuwe Oranje-Karoo Plaaslike Munisipaliteit. Die Orania Verteenwoordigende Raad en die Orania Inwonersvereniging het daarna die Noord-Kaapse regering voor die Noord-Kaapse Hooggeregshof in Kimberley gedaag. Die Suid-Afrikaanse regering, die Noord-Kaapse regering en ander het toe 'n skikking met die Orania Verteenwoordigende Raad getref, waarin bepaal is dat die Orania Verteenwoordigende Raad nie sal ophou bestaan deur die inwerkingtreding van die Wet op Munisipale Stelsels van 1998 nie, die Orania Verteenwoordigende Raad met al sy bevoegdhede bly bestaan totdat daar 'n ooreenkoms is tussen die inwoners van Orania en die Suid-Afrikaanse regering oor die munisipale status van Orania en Orania binne die grense van die Thembelihle Plaaslike Munisipaliteit val, maar dat die die Thembelihle Plaaslike Munisipaliteit in Orania geen bevoegdhede het of dienste sal lewer nie.


Die Polokwane Plaaslike Munisipaliteit is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Die Goue Ring van Rusland (Russies: Золото́е кольцо́ Zolotóje koltsó) is 'n ring van historiese stede en nedersettings wat in 'n uitgestrekte gebied noordoos van die Russiese hoofstad Moskou geleë is en as die politieke, kulturele en godsdienstige hartland van Rusland beskou word. Dit is tans een van die belangrikste toerismetrekpleisters en reisroetes in Rusland. Daar bestaan geen konsensus oor die presiese grense van die streek nie; dit mag volgens verskillende kriteria 200 of 400 kilometer van die hoofstad af getrek word. So mag nedersettings langs die boloop van die Wolgarivier ook as deel van die Wolgastreek beskryf word. Die Goue Ring se kerngebied behels Oud-Russiese nedersettings soos Soezdal, Oeglitsj, Rostof Weliki, Sergijef Possad, Wladimir, Kostroma en Preslawl-Zalesski met Middeleeuse versterkings wat vanaf die 9de en 10de eeu as oostelike bolwerke van die Oos-Slawiese Ryk van Kiëf-Roes ontstaan het, en beduidende kerkgeboue, waaronder 50 kloosters en 140 kerke en katedrale. Die meeste stede binne die Goue Ring het hul Middeleeuse stadskarakter bewaar, en hul stadsprofiele word steeds deur die kloktorings van Russies-Ortodokse katedrale oorheers.


Bodemvervloeiing beskryf 'n verskynsel waar grond aansienlike verlies van sterkte en konsistensie ondervind in reaksie op 'n toegepaste spanning, gewoonlik 'n aardbewing of ander snelle belading (krag), wat veroorsaak dat dit soos 'n vloeistof reageer. Die verskynsel word mees dikwels waargeneem in los sanderige grond. Dit gebeur omdat los sand 'n neiging het om saamgepers te word wanneer 'n kragbelading toegepas word; digte sand in teenstelling neig om uit te dy in volume. Indien die grond waterversadig is, soos voorkom wanneer grond onder die grondwatertafel of seevlak is, word die gapings ('porieruimtes') tussen grondkorrels gevul met water. In reaksie tot die saampersende grond, neem die druk in hierdie water toe, en sal neig om uit die grond te vloei. Indien die kragbelading egter vinnig en herhalend toegepas word (bv. aardskuddings, stormgolf-belading) sal die water nie betyds uitvloei voor die volgende siklus van belading voorkom nie. Daarom sal elke siklus van belading die waterdruk in die grond toenemend opbou. Eindelik kan hierdie waterdruk groter wees as die inwerkende spannings tussen die grondkorrels wat hulle met mekaar in kontak hou.


Philipp Otto Runge Duitse skilder Kunsstroming Vroeë Romantiek Beduidende werke Eerste drie-dimensionele kleurstelsel Die Hülsenbeckschen Kinder Musea Rungehaus in Wolgast, Mecklenburg-Voorpommere Hamburger Kunsthalle Hamburg Philipp Otto Runge (* 23 Julie 1777 in Wolgast, Sweeds-Pommere; † 2 Desember 1810 in Hamburg aan tuberkulose) was naas Caspar David Friedrich die beduidendste Duitse skilder van die Vroeë Romantiek. Runge, wat algemeen as die grondlegger van die Romantiese kuns beskou word, was een van die veelsydigste 19de eeuse kunstenaars. Sy visie was om digkuns, musiek en boukuns in 'n nuwe kunsvorm te versmelt. Sy bekende skilderye "Klein Oggend" en "Groot Oggend" (Kleiner und Großer Morgen) is kenmerkend vir die Romantiese kuns se sikliese natuurbegrip. Runge het daarnaas as portretskilder uitgeblink – met selfportrette en portrette van kinders, waaronder sy befaamde portretskildery Die Hülsenbeckschen Kinder. Weens sy ontydige afsterwe het Runge 'n fragmentariese werk nagelaat – sowat vierhonderd tekeninge, byna veertig skilderye asook silhoeëtkunswerke. Sy doelwit as kunstenaar was egter rigtingwysend vir die Vroeë Romantiek. Saam met Caspar David Friedrich het hy vir die eerste keer visueel uitdrukking gegee aan die gedagtes van destydse Romantiese denkers en digters.


Die Lydenburgwaterval is by Hydra in die Dorpsrivier, Mpumalanga, Suid-Afrika. Die waterval is 16 km noordoos van Lydenburg en is 245 m hoog. B.P.J. Erasmus. Op Pad in Suid-Afrika. 1995 ISBN 1-86842-026-4 Koördinate: 25°00′08″S 30°26′12″O / 25.00223°S 30.4368°O / -25.00223; 30.4368 Hierdie artikel is ’n saadjie. Voel vry om Wikipedia te help deur dit uit te brei.


Die Olifantskoppas is 'n bergpas in die Oos-Kaap. Dit dra die N10-teerpad met drie tot vier bane oor die Suurberge, ongeveer 15 km noord van Paterson. Die pas is in 1955 gebou, bereik 'n hoogste punt op 723 m bo seevlak en het 'n maksimum helling van 1:8. Lys van bergpasse in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Hendrik III (1 Oktober 1207 – 16 November 1272) was die seun en opvolger van koning Jan en het 56 jaar lank regeer, van 1216 tot met sy dood. Hy was in sy tyd bekend as Hendrik van Winchester. Hy was die eerste kind wat koning van Engeland geword het sedert Ethelred II. Engeland het floreer tydens sy bewind en sy grootste oomblik was Westminster, wat hy die setel van sy regering gemaak het. Hy was die eerste van net vyf Britse monarge wat langer as 50 jaar regeer het. Die ander is Eduard III (1327–1377), George III (1760–1820), Victoria (1837–1901) en Elizabeth II (1952-tans). Hy het die kroon bestyg onder voogdyskap van die gewilde William Marshal, 1ste Graaf van Pembroke, maar die Engeland wat hy geërf het, het verskeie veranderings ondergaan tydens die bewind van sy vader. Hy het ’n groot deel van sy tyd bestee aan ’n stryd met die baronne oor die Magna Carta en koninklike mag, en hy is eindelik gedwing om die eerste parlement van Engeland in 1264 byeen te roep.


Die Sekelstert grootoog (Priacanthus hamrur) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Knysna. In Engels staan die vis bekend as die Crescent-tail bigeye. Die vis kan sy kleur van silwer na rooierig binne sekondes verander en word tot 45 cm lank. Die vis verkies om te leef in koraalriwwe en rots bodems in water wat van 5 – 250 m diep is. Die visse is gewoonlik onaktief deur die dag. Goeie eetvis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Priacanthus-hamrur.html Hierdie artikel is ’n saadjie. Voel vry om Wikipedia te help deur dit uit te brei.


Die Oekraïense lefkoi (Oekraïens: Український левкой) is ’n haarlose katras met ore wat na die binnekant toe vou. Die Oekraïense lefkoi is ’n nuwe katras wat van 2000 af in die Oekraïne ontwikkel is deur die haarlose Don-sfinks en Skotse vouoorkatte te kruis. Ook Oosterse en huiskatte is gebruik om die lefkoi se besonderse voorkoms te verkry. Die kat is in 2005 in die Oekraïne erken en in 2010 in Rusland. Die katte het geen of min hare. Die lyf is middelmatig tot lank, gespierd en slank. Die bene is taamlik lank met ’n goeie beenstruktuur. Die kop is wigvormig en die oë groot en skuins. Die ore is groot en sit hoog teen die kop, en ½ tot ⅓ van elke oor moet na die voorkant toe omvou sonder om aan die kop te raak. Alle kleure word aanvaar. Die lefkoi is ’n vriendelike, spelerige en intelligente kat en kom goed met mense oor die weg. Lys van katrasse The International Cat Fanciers' Association, Oekraïne) Inligting oor die lefkoi Geskiedenis en standaarde (ru) Wikimedia Commons het meer media in die kategorie Oekraïense lefkoi.


Dwarskersbos is 'n vissersdorpie en vakansieoord aan die Atlantiese Oseaan net noord van Laaiplek in die Wes-Kaap, Suid-Afrika. Die naam is ontleen aan die kersbos wat volop in die gebied voorkom. Hannah Botha - Suid-Afrikaanse aktrise Lys van dorpe in Suid-Afrika "Hoofplek Dwarskersbos". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4


Die Zelhemse Broek (of net Het Broek) is 'n nedersetting in die munisipaliteit Doetinchem in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Woeste Hoeve is 'n nedersetting in die munisipaliteit Apeldoorn in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Wijchen is 'n dorp en munisipaliteit in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Wellseind is 'n dorp in die munisipaliteit Maasdriel in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Kinnebakke (Parascorpididae) is 'n vis-familie wat hoort tot die orde Perciformes. Daar is slegs een genus met een spesie wat hoort tot dié familie en die spesie kom aan die Suid-Afrikaanse kus voor. Die familie se lywe is reghoekig, bedek met klein skubbe en die stertvin is gevurk. Die bek is groot. Die familie word tot 60 cm groot. Die volgende genus en spesies kom aan die Suid-Afrikaanse kus voor: Parascorpis Parascorpis typus – Kinnebak Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Wikispecies het meer inligting oor: Parascorpididae Froese, Rainer, en Daniel Pauly, eds. (2011). "Parascorpididae" in FishBase. 10 2011-weergawe. Hierdie artikel is ’n saadjie. Voel vry om Wikipedia te help deur dit uit te brei.


Die Oostelike Klipklaasneus (Elephantulus myurus) is 'n klaasneus wat in sentrale en noordelike Suid-Afrika en sentraal Zimbabwe voorkom. Die soogdier is oor die algemeen gryser as die ander klaasneuse. Hulle lewe in rotsskeure en is skemeraktief en hou daarvan om in die laat middagson te sit en bak. Hulle word 26 cm lank en ±60 g swaar. Hulle kom meestal in rotsagtige areas voor en eet insekte met 'n voorkeur vir miere en termiete. Een tot twee kleintjies word in September tot April gebore. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Die Soogdiergids van Suider-Afrika. Burger Cillié. 2009. ISBN 978-1-875093-46-5 Stuart, C., FitzGibbon, C., Perrin, M. & Smit, H. (2008). Elephantulus myurus. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 29 Desember 2008. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor Scarborough, 'n voorstad van Kaapstad in Suid-Afrika. Vir die stad in Engeland, sien Scarborough. Scarborough is 'n dorp op die Kaapse Skiereiland, geleë net suid van Kaapstad in Suid-Afrika. Hierdie dorp is in April 1996 as 'n bewaringsdorp aangewys, gedefinieer as 'n beperkte residensiële gebied, omring deur 'n bewaarde natuurlike landskap, toegewyd om omgewingskade om te keer en om toekomstige omgewingsimpak te voorkom. Volgens die 2011-sensus het Scarborough 'n bevolking van 1 075 gehad. Hierdie artikel is ’n saadjie. Voel vry om Wikipedia te help deur dit uit te brei.


Walmer was een van die drie nuwe kiesafdelings wat in 1966 in Port Elizabeth geskep is. Algoa was uit die staanspoor 'n veilige setel vir die Nasionale Party, Newton Park was tot 1977 'n Verenigde Party-vesting, maar het daarna na die NP oorgegaan, maar Walmer was strykdeur 'n vesting van eers die VP, waarna die Suid-Afrikaanse Party wen in 1977 en daarna van 1981 af die Progressiewe Federale Party. Trouens, toe die NP in 1987 feitlik skoonskip in die Oos-Kaap maak, was nog net Walmer en Port Elizabeth-Sentraal in PFP-hande. In 1966 word Walter Graham Kingwell die eerste Volksraadslid vir Walmer toe hy die Nasionale Party se J.C. la Cock met 3 786 stemme klop. Die Progressiewe Party se R.K. Hancock was derde met 906 stemme. Hy behou die setel in 1970 met 'n meerderheid van 4 172 stemme, meer as die 4 025 stemme van die N.P.-kandidaat, D.H. Potgieter. In 1974 word T. Aronson van die VP onbestrede verkies. Walmer is in 1977 een van net drie setels wat die nuwe Suid-Afrikaanse Party kon verower.


Die Rooioog-rondeharing (Etrumeus whiteheadi) is 'n vis wat reg rondom die Suid-Afrikaanse kus voorkom. In Engels staan die vis bekend as die Redeye roundherring. Die kop en liggaam is blou-groen aan die bokant terwyl die sye silwer is. Hulle kom in skole voor aan die Wes-Kaap waar hulle gedurende die dag tot 100 m diep gaan maar gedurende die skemer kom hulle op na die oppervlakte. Hulle leef op plankton. Die vis het groot kommersiële waarde en word onder andere benut as vismeel, visolie of vissmeer. Die 'rooioog' verwys na die bloeding wat in die oë van gevangde vis gesien kan word. Die vis word tot 20 cm lank. Die Rooioog-rondeharing, sardyn en ansjovis is die visse wat die jaarlikse sardientjieloop veroorsaak aan die kus van KwaZulu-Natal. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies IUCN (en) Bleeker P., 1853. Nalezingen op de ichthyologie van Japan. Verh. Batav. Genootsch. Kunst. Wet. v. 25. 1-56. Wongratana, T., 1983.


Campo Bom is 'n munisipaliteit in die Brasiliaanse deelstaat Rio Grande do Sul. Die munisipaliteit het 'n populasie van 60 081 inwoners (skatting 2010). Die munisipaliteit grens aan Sapiranga, Dois Irmãos en Novo Hamburgo. Is verre slegs 40 km vanaf die middel van die hoofstad, Porto Alegre. Amptelike Webwerf (pt) Hierdie artikel is ’n saadjie. Voel vry om Wikipedia te help deur dit uit te brei.


Tauranga (uitgespreek /taʊˈrɑːŋə/, Māori: Tauranga-moana) is die grootste stad in die "Bay of Plenty" streek (Noordeiland), Nieu-Seeland. Hierdie artikel is ’n saadjie. Voel vry om Wikipedia te help deur dit uit te brei.


Brooklyn is 'n voorstad van Kaapstad in die Wes-Kaap met 'n bevolking van 10 941. Brooklyn lê ten noorde van Maitland, wes van die Lugmagbasis Ysterplaat en ten ooste van Paarden Eiland. Die Swartrivier vloei deur 'n gedeelte van Brooklyn. Brooklyn is geleë in wyk 55 van die Stad Kaapstad Metropolitaanse Munisipaliteit. Die sittende wyksraadslid is Fabian Ah-Sing van die Demokratiese Alliansie. Wyk 55 is ook deel van subraad 15. Volgens die 2011-sensus het die bevolking van Brooklyn 10 941 getel. Hiervan het 35,60% hulself as "Swart mense" beskryf, 31,46% as "Kleurling", 30,28% as "Wit", 1,17% as "Indiër" of "Asiër" en 1,49% as ander. 52,6% van die mense het Engels as hul eerste taal gepraat, 22,3% het Afrikaans gepraat, 5% het Xhosa gepraat en 20% ander tale. Skole in die voorstad is: Hoërskool Buren Holy Cross Convent School Laerskool Ysterplaat Juniorlaerskool Ysterplaat Die M5 loop deur Brooklyn. Die N1 is ten suide van Brooklyn geleë. MyCiTi het roetes wat deur Brooklyn gaan, dus ry busse gereeld deur die voorstad.


Arandis is 'n dorp in die Namibiese streek van Erongo, wat in 1976 gestig is. Dit is 15 km buite een van die wêreld se grootste oopgroefuraanmyne, die Rössing uraanmyn. Die naam kom vanaf Nama, wat beteken 'die plek waar mense huil'. Arandis is in 1978 gestig vir die werkers by die Rössing uraanmyn, en het in 1994 dorpstatus ontvang. In 2010 was die bevolking 7 600, waarvan meeste by die myn werk wat 29 km² van die grond besit. In 2000 was daar 'n herlewing in ekonomiese groei in Arandis. Met die wêreldwye energiekrisis het 'n aansienlike toename in kernkrag plaasgevind, met toenemende vraag na Arandis se uraan. Selfs banke wat voorheen gesluit het, het teruggekeer. Arandis word bestuur deur 'n stadsraad wat vanaf November 2015 sewe setels het. In die 2010 plaaslike owerheidsverkiesing het SWAPO met 664 stemme gewen. SWAPO het ook die plaaslike owerheidsverkiesing in 2015 gewen, met 5 setels (780 stemme). Table 4.2.2 Urban population by Census years (2001 and 2011). Namibia Statistics Agency. URL besoek op 24 Augustus 2016. Cassidy, Joseph (2009).


Mou (Denemarke) is ‘n plek in die Deense Noord-Jutlandstreek van die Aalborg-munisipaliteit. Dit het 1158 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Øster Vrå is ‘n plek in die Deense Noord-Jutlandstreek van die Frederikshavn-munisipaliteit. Dit het 1 405 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Airdlin is 'n voorstad in die noorde van Sandton, in Johannesburg, Suid-Afrika. "Subplek Airdlin". Sensus 2001. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Hiperoniem is 'n woord wat verwys na 'n superklas of groter afdeling van 'n nouer/ meer spesifieke klas. As voorbeeld: "groente" is 'n hiperoniem (naam van superklas) van die onderklasse "blomkool", "wortels", "kool" en "boontjies". Die term kom vanuit Grieks: ὑπέρ 'huper' en ὄνομα 'onoma'. Die woorddeel "hiper-" beteken "bo" en "-oniem" beteken "naam" of "benaming". Hiperonieme word dikwels in woordeboeke aangetref. Byvoorbeeld: Vuurwapen: 'n Pistool is 'n vuurwapen wat... Vuurwapen: 'n Rewolwer is 'n vuurwapen wat... Voertuig: 'n Trein is 'n voertuig wat... Voertuig: 'n Fiets is 'n voertuig wat... Die teenoorgestelde van 'n hiperoniem is 'n hiponiem. Wikiwoordeboek het 'n inskrywing vir hiperoniem. Hierdie artikel is ’n saadjie. Voel vry om Wikipedia te help deur dit uit te brei.


Jadowniki is 'n dorp met 5 014 inwoners in die woiwodskap Klein-Pole in die suide van Pole. Hierdie artikel is ’n saadjie. Voel vry om Wikipedia te help deur dit uit te brei.


Serzj Asati Sarkisian (Armeens: Սերժ Ազատի Սարգսյան, Serzj Asati Sargsjan, wetenskaplike transliterasie Serž Azati Sargsyan; * 30 Junie 1954 in Stepanakert, Nagorno-Karabach, Azerbeidjanse SSR) is 'n Armeense politikus en voormalige premier asook president van dié land. Serzj Sarkisian het sy akademiese opleiding tussen 1970 en 1979 in die Fakulteit Filosofie van die Staatsuniversiteit van Jerewan ontvang, met 'n onderbreking tussen 1972 en 1974 waartydens hy sy diensplig voltooi het. Hy was daarna as funksionaris van die Kommunistiese Party van die Sowjetunie en die jeugorganisasie Komsomol in sy geboortestad Stepanakert en in Nagorno-Karabach werksaam. Sarkisian was aktief betrokke by die politieke beweging wat vir die onafhanklikheidswording van Nagorno-Karabach van die Azerbeidjanse SSR geveg het en het tussen 1989 en 1993 as leier van die Republiek Artsach se selfverdedigingsmagte gefungeer. Tussen 1990 en 1993 was hy afgevaardigde in die Armeense parlement. In 1993 het Sarkisian sy ministersloopbaan begin en die poste van minister van verdediging (1993-2007) en eerste minister (Maart 2007 tot April 2008) beklee. In Februarie 2008 is hy as opvolger van staatspresident Robert Kotsjarian verkies.


Katbakkiespas is 'n bergpas wat op 'n grondpad in die Koue Bokkeveld noordoos van die dorpie Op-die-Berg lê. Hierdie grondpad verbind die R303 en die R355. Die pas is in 1999 verbeter. Die pas bereik sy hoogste punt op 1 158 m met 'n maksimumhelling van 1:8. Die pas grens aan die Skitterypas. Buite. Die Burger, 16 April 2013. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Gatcombe Park is die private landelike woning van prinses Anne. Dit is in Engeland geleë, tussen die Gloucestershire-dorpe Minchinhampton en Avening, sowat 10 km noord van Highgrove House, die landelike woning van prins Charles. Die landgoed is in 1976 deur koningin Elizabeth vir prinses Anne en haar vorige man, kaptein Mark Phillips, gekoop. Die huis is van 1771 tot 1774 gebou en in omstreeks 1820 verander. Dit het vyf hoofslaapkamers, nog vier slaapkamers, vier onthaalkamers, ’n biblioteek, biljartkamer en kweekhuis. Dit is vir prinses Anne en kaptein Phillips gerestoureer en hulle het in November 1977 daar ingetrek. In 1978 is die aangrensende Aston Farm ook bygekoop. Daar is ’n aansienlike aantal perdestalle op die landgoed. Prinses Anne woon tans saam met haar tweede man, sir Timothy Laurence, in die huis. Mark Phillips en sy tweede vrou woon op die aangrensende Aston Farm, nadat die twee landgoedere verdeel is met hul egskeiding. Die landgoed is bekend vir die aanbieding van die Festival of British Eventing, ’n driefase-perdekompetisie, op die eerste naweek in Augustus.


Ommerenveld is ’n nedersetting in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Verenigde Koninkryk bestaan uit die vier lande (in Engels nations genoem) Engeland, Skotland, Wallis en Noord-Ierland. Binne die Verenigde Koninkryk - 'n unitêre soewereine staat - het Noord-Ierland, Skotland en Wallis deur die proses van devolusie (die afwenteling van politieke besluitnemingsbevoegdheid) 'n mate van selfregering verwerf. Devolusie word gedefinieer as 'n regeringstelsel waarin sekere politieke besluite, waardeur die bevolkings van die betrokke lande of nasies regstreeks geraak word, op plaaslike vlak geneem word. Alhoewel die Britse Parlement in Westminster steeds die bevoegdheid het om wette oor enige saak in die hele Verenigde Koninkryk af te kondig, het dit nogtans sedert 1998 deur middel van wetgewing sekere bevoegdhede aan die Skotse Parlement, die Walliese Vergadering (Welsh Assembly) en die Noord-Ierse Vergadering (Northern Ireland Assembly) oorgedra. Devolusie in Noord-Ierland val nie uitsluitlik binne die bevoegdheid van die Britse Parlement en regering nie, maar berus op die samewerking tussen die Noord-Ierse Vergadering en die Regering van Ierland (die sogenaamde Noord/Suid-Ministerraad of North/South Ministerial Council), terwyl die Britse regering ten opsigte van sake, wat nie aan die Noord-Ierse Vergadering of regering oorgedra is nie, onderhandelinge met die Ierse regering in Dublin voer (die sogenaamde Brits-Ierse Interregeringskonferensie) om ooreenkomste te bereik.


Die Don-sfinks (Russies: Донской сфинкс; Engels: Donskoy, Don Sphynx) is ’n haarlose katras van Russiese oorsprong. Dit is nie verwant aan die beter bekende Kanadese sfinkskat nie. Dié se gebrek aan hare word veroorsaak deur ’n resessiewe geen, terwyl die Don s’n veroorsaak word deur ’n dominante geen. Die ras se geskiedenis begin in 1987 toe die katteler Jelena Kowalewa ’n haarlose wyfiekatjie in die Russiese stad Rostof aan die Don ontdek het. Haar kleintjies was almal haarloos en sy word dus beskou as die stammoeder van die ras. Die Don-sfinks is in 1997 deur die World Cat Federation (WCF) en in 2005 deur The International Cat Association (TICA) erken. Die Peterbald is aanvanklik geskep deur die Don-sfinks met die Siamese kat en Oosterse korthaarkat te kruis om ’n Oosterse haarlose kat te kry. Kruisings tussen die Don-sfinks en Peterbald word nie meer toegelaat nie. Die kat is van gemiddelde grootte en sterk gebou met groot ore, amandelvormige oë en lang, gewebde tone. Hulle moet gereeld versorg word al het hulle nie hare nie.


Die Vlieg (Latyn: Musca) is ’n sterrebeeld in die suidelike hemelruim. Dit was een van die 12 sterrebeelde wat in die 16de eeu deur Petrus Plancius geskep is na aanleiding van waarnemings deur Pieter Dirkszoon Keyser en Frederick de Houtman. Nova Muscae 1991 is ’n dubbelvoorwerp wat uit ’n ster en ’n swart gat bestaan. ’n Uitbarsting in 1991 het tot die ontdekking daarvan gelei. Die sterrebeeld bevat ook die ongewone planetêre newel NGC 5189, sowat 3 000 ligjare van die Aarde af, en die Uurglasnewel (MyCn 18), sowat 8 000 ligjare ver. Die relatief ou bolvormige sterreswerm NGC 4833 naby Delta Muscae is 21 200 ligjare ver en word effens verberg deur stofwolke. Die Vlieg is in die laat 16de eeu deur Petrus Plancius voorgestel onder sy oorspronklike Latynse naam, Apis (die By), vir die voorheen ongekarteerde gebied om die suidelike hemelpool en as "voedsel" vir die sterrebeeld Kameleon. (Op 17de-eeuse kaarte word die kameleon se tong gewys wat probeer om die insek te vang.)


Dr. Christian Lodewyk Stals (13 Maart 1935 -) was die sewende Goewerneur van die Suid-Afrikaanse Reserwebank. Hy beklee die pos vanaf 8 Augustus 1989 tot 7 Augustus 1999. Hy is aangestel om dr. G.P.C. de Kock op te volg nadat hy oorlede is. Hy is later deur Tito Mboweni opgevolg. Dr Christian Lodewyk Stals, Reserwebank se webtuiste, Besoek op 9 November 2010 Hlatshwayo, Nomile (3 November 2009). Excited Governor Mboweni bows out!, Times of Swaziland Profiel op die reserwebank se webtuiste Geargiveer 26 Junie 2012 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


William Thomas Stead (5 Julie 1849 - 15 April 1912) was 'n Britse joernalis wat gesterf het in die ondergang van die RMS Titanic. Hy was ook 'n pionier van ondersoekende joernalistiek, en een van die mees omstrede figure in Britse joernalistiek van die Victoriaanse tydperk. Wikimedia Commons het meer media in die kategorie William Thomas Stead. Hierdie artikel is ’n saadjie. Voel vry om Wikipedia te help deur dit uit te brei.


Sodiaklig is ’n flou, rofweg driehoekige, verstrooide wit gloed in die naghemel wat lyk of dit van die omgewing van die Son al langs die sonnebaan of diereriem strek. Dit kan die beste gesien word net ná sonsondergang of voor sonsopkoms in die lente en herfs wanneer die diereriem teen ’n skerp hoek met die horison lê. Dit word veroorsaak deur die verstrooiing van sonlig deur ruimtestof en is so flou dat maanlig of besoedeling dit onsigbaar kan maak. Die sodiaklig neem af in intensiteit met die afstand van die Son af, maar op baie donker nagte is dit al gesien in ’n strook reg rondom die sonnebaan. Eintlik dek die sodiaklig die hele naghemel en is dit verantwoordelik vir ’n groot deel van die totale naglig op ’n maanlose nag. Ruimtestof vorm ’n dik, plat wolk in die sonnestelsel wat bekend is as die sodiakwolk, wat op dieselfde vlak voorkom as die sonnebaan. Die stofdeeltjies is tussen 10 en 300 mikrometer in deursnee. In Augustus 2007 het Brian May, hoofkitaarspeler van Queen, sy Ph.D.-tesis, Radial Velocities in the Zodiacal Dust Cloud, ingehandig – 36 jaar nadat hy dit begin en toe laat vaar het vir ’n musiekloopbaan.


'n Flikkerlig, ook rigtingwyser en rigtingflikker, is 'n lig op 'n voertuig wat gebruik word om ander padgebruikers te waarsku dat 'n voertuig na links of regs gaan draai. Die flikkerlig is gewoonlik vooraan wit of oranjegeel, terwyl dit agter rooi of oranjegeel is. Aan die sykante moet rigtingwysers oranjegeel flikker. Op die paneel se instrumentegroep van die motor moet die flikkerwaarskuliggies gelyktydig met die flikkerligte buite saamval. Daar is ook meestal klankterugvoer betrokke: as die flitse of klank skielik vinniger as gewoonlik is, dan dui dit op 'n fout van een of meer lampe. 'n Agtereenvolgende voertuig wat sy regterflikkerlig aanskakel (in Suid-Afrika), is 'n teken dat hy die motor voor hom gaan verbysteek. Wanneer flikkerligte tegelyk links en regs flikker, is dit 'n waarskuwingsteken. Sou aankomende verkeer aan die regterbaan opeens hul waarskuwingsligte flikker mag dit soms (hoewel onwettig) dui op 'n spoedlokval, ongeluk, verkeersknoop of loslopende diere op die pad vorentoe. 'n Verbystekende motor wat sy waarskuwingsligte flikker kan ook 'n teken van dankbetuiging wees.


Fermat se laaste stelling is 'n stelling in getalleteorie wat sê dat geen positiewe heelgetalle a {\displaystyle a} , b {\displaystyle b} en c {\displaystyle c} die vergelyking a n + b n = c n {\displaystyle a^{n}+b^{n}=c^{n}} vir enige heelgetalwaarde van n {\displaystyle n} groter as twee kan bevredig nie. Wanneer n {\displaystyle n} gelyk is aan twee, ontaard die stelling in Pythagoras se stelling. Hierdie stelling is die eerste in 1637 deur Pierre de Fermat, beroemd in die kantlyn van 'n afskrif van Arithmetica, genoem, waar hy beweer het dat die bewys te groot was om in die kantlyn te pas. Ten spyte van die inspanning van talle wiskundiges, is 'n suksesvolle bewys eers 358 jaar later in 1995 deur Andrew Wiles gepubliseer. Die onopgeloste probleem het die ontwikkeling van algebraïese getalleteorie in die 19de eeu en die bewys van die modulariteitstelling in die 20ste eeu gestimuleer. (en) Singh, Simon (1997). Fermat's Last Theorem.


Just Nuisance was die enigste hond wat in die geskiedenis by die Britse Koninklike Vloot aangesluit het. Hy was 'n Deense hond wat vanaf 1939-44 bemanningslid was by die HMS Afrikander, 'n Koninklike Vlootstigting in Simonstad, Suid-Afrika. Hy is in 1944 dood en is met volle militêre eerbetoon begrawe. Hoewel die presiese geboortedatum van Just Nuisance nie bekend is nie, word daar dikwels die stelling gemaak dat hy op 1 April 1937 in Rondebosch, 'n voorstad in Kaapstad, gebore is. Hy is aan Benjamin Chaney verkoop wie later na Simonstad verhuis het om die Verenigde Dienste-instituut te bestuur. Just Nuisance het gou-gou gewild geword onder die klante van die instituut; die matrose sou meestal hom voer en met hom gaan stap. Hy het hulle terug gevolg na die vlootbasis en hawewerf, waar hy op die dekke van die skepe sou lê wat vasgemeer is; gewoonlik bo-op die loopplanke. Omdat hy groot van postuur was, selfs vir 'n Deense hond (hy was amper 2 meter lank as hy op sy agterpote gestaan het), was hy 'n redelike hindernis vir dié wat wou verbykom of aan wal wou stap - vandaar die lieftallige bynaam Nuisance.


Kom saam, vanaand is 'n swart en wit Afrikaanse rolprent wat in 1949 uitgereik is. Dit is die eerste musiekblyspele wat in Afrikaans verfilm is en die regisseur Pierre de Wet se grootse treffer. Die hoofrolle word deur Frederik Burgers, Pierre de Wet, Al Debbo en Hendrik Susan vertolk. Die rolprent is 'n musiekblyspel. Dit het geen ouderdomsperk op nie. Frederik Burgers as homself Pierre de Wet as homself Al Debbo as homself Hendrik Susan as homself Jan Bruyns Jan Cronjé as Otto Joubert Otto Erasmus en Louise Bekker, albei rykmanskinders, is baie verlief en Otto wag net op die regie oomblik om haar te vra om met hom te trou. Maar dan vind Louise uit dat haar pa se besigheid omtrent bankrot is en hulle hul huis en besittings moet verkoop en sy verbreek haar en Otto se verhouding. Intussen word haar talentvolle sussie, Tjoeksie, beseer toe die vleuelklavier tydens die trek op haar val. Haar droom om 'n sangloopbaan te volg, is daarmee heen en haar enigste hoop om ooit weer te loop, is 'n operasie in die buiteland - wat haar pa nie kan bekostig nie.


Die Altaar (Latyn: Ara) is ’n sterrebeeld in die suidelike hemelruim tussen die Skerpioen en die Suidelike Driehoek. Dit is een van die 48 sterrebeelde wat deur die 2de-eeuse sterrekundige Ptolemeus beskryf is en is steeds een van die 88 moderne konstellasies. Die Altaar se helderste ster, Beta Arae, het ’n oënskynlike helderheid van 2,9 mag. Gamma Arae is ’n dubbelster net suid daarvan. Daar word geglo Mu Arae het minstens vier planete wat om hom wentel. Die noordwestelike hoek van die Altaar kruis met die Melkweg en bevat verskeie oop sterreswerms (onder meer NGC 6200) en newelvlekke (insluitende die helder swerm/newelvlek-paar NGC 6188 en NGC 6193). Die helderste ster van die bolvormige swerm NGC 6397 is net 6 500 ligjare weg, en dit is dus een van die naaste bolvormige swerms aan ons sonnestelsel. In die Griekse mitologie word Ara genoem as die altaar wat deur die siklope gebou is en waar die Olimpiese gode offerandes gebring en ’n verbond gesluit het voordat hulle die Titaniese gode aangeval het. Alpha Arae Dunlop, Storm (2005). Atlas of the Night Sky.


Hlohlolwane is 'n nedersetting in die Vrystaat, Suid-Afrika. Tydens die apartheidera was Hlohlolwane waar die dorp Clocolan se swartmense gewoon het. Volgens die 2001-sensus het die nedersetting 'n bevolking van 15 275 gehad. 2001-sensus (Hlohlolwane) Hierdie artikel is ’n saadjie. Voel vry om Wikipedia te help deur dit uit te brei.


Die naaksadiges (Gymnospermae) is 'n groep saadlewerende plante, wat die bedeksadiges (blomdraende plante) uitsluit. Hulle vorm, saam met bedeksadiges, die groep plante wat sade voortbring. Naaksadiges verskil egter van bedeksadiges deurdat hulle naakte sade in keëls of aan oop strukture dra. Bedeksadiges, daarteenoor, dra blomme en het ingeslote saadknoppe. Die naaksadige plante of gimnosperme is 'n groep houtagtige plante, hoofsaaklik bome, wat reeds baie lank gelede ontstaan her. In plaas van blomme het hulle manlike en vroulike sporofille spoordraende blare (sporofille) wat meestal in afsonderlike keëls bymekaar gegroepeer is. Stuifmeelsakkies kom aan die onderkant van die manlike sporofille voor, terwyl die saadknoppe bo-op die vroulike sporofille lê. Die sade word nie soos by die blomplante deur 'n vrugbeginsel omring nie. Naaksadiges of gimnosperms is die oudste groep saadplante wat vroeër as 'n onderafdeling (Gymnospermae) onder die afdeling Spermatophyta (saadplante) geklassifiseer is. Die moderne neiging is egter om die saadplante in ses afdelings te klassifiseer, waarvan vyf die naaksadiges uitmaak en die ander afdeling die bedeksadiges. Daar word algemeen aangeneem dat naaksadiges van die heterospore varings afgestam het.


Die 2012 midjaarrugbytoetsreeks (ook bekend as die Somertoere in die Noordelike Halfrond) verwys na die internasionale rugbywedstryde wat gedurende Junie hoofsaaklik in die Suidelike Halfrond gespeel is. Hierdie reeks was die begin van die wêreldwye speelkalender van die Internasionale Rugbyraad wat tot 2019 strek. Die kalender sluit die terugkeer na tradisionele toere in, waar Europese spanne in meer as een toets teen ’n nasionale span van die Suidelike Halfrond speel, met midweekwedstryde teen provinsiale of streekspanne. Wallis het teen Australië gespeel, in die eerste reeks van drie toetse in Australië deur ’n top Europese span sedert die Britse en Ierse Leeus in 2001 daar getoer het. Nieu-Seeland het gasheer gespeel vir die Ierse span in die eerste reeks van 'n drietoetstoer daarheen sedert die Britse en Ierse Leeus in 2005; dit was ook Ierland se eerste reeks van drie toetse teen die All Blacks. Suid-Afrika was gasheer vir Engeland vir drie toetse, die eerste uitgebreide toer na Suid-Afrika deur een land sedert Nieu-Seeland in 1996 daar getoer het. Die nuwe kalender het ook toetsgeleenthede gebied vir die voormalige Vlak 2-spanne.


Die Bergwildepiesang (Strelitzia caudata) - ook bekend as die Bergstrelitzia - is boom wat voorkom in Mpumalanga en Limpopo. Dit het eenvoudige blomhofies met ligpers of blou kroonblare. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die Oostelike bottelneus (Mormyrus longirostris) is 'n varswatervis wat voorkom die middel en onderste gedeeltes van die Zambezirivier, Buzi-, Pungwe- en onderste dele van die Saveriviere. Die vis kom ook in die Ruvuma- en Rifijiriviere in Tanzanië, Kongorivier en die Malawimeer en Tanganjikameer voor. In Engels staan die vis bekend as Eastern bottlenose. Die vis lyk baie soos die Westelike bottelneus, maar het 'n dieper lyf, die kop en snoet is meer geboë, die snoet is langer en die skubbe is kleiner. Die wyfies is kleiner en het 'n nog dieper lyf as die mannetjies. Die vis is olyfkleurig of bruin aan die bokant en ligter aan die onderkant. Die vis word tot 75 cm lank. Zimbabwe se hengelrekord is 9.973 kg en Malawi se rekord is 2 kg. Die vis verkies stil, diep water met 'n sagte modderige bodem en leef in skole saam. Hulle vreet ongewerweldes, veral inseklarwes en slakke. Hulle is naglewend. Die vis broei in die somer gedurende die reën seisoen. Hulle beweeg stroomop in riviere nadat die watervlak gedaal het. Die wyfie dra 10,000 - 70,000 eiers op 'n keer.


Cyphomyrus is 'n genus van visse wat aan die familie Mormyridae behoort. Daar is verskeie spesies in die genus en een kom in Suider-Afrika voor. Spesie wat hoort tot die genus: Cyphomyrus discorhynchus - Zambezi-papegaaivis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Petrocephalus is 'n genus van visse wat aan die familie Mormyridae behoort. Daar is twintig spesies in die genus en twee kom in Suider-Afrika voor. Spesies wat hoort tot die genus: Petrocephalus catostoma - Noordelike stompkoppie Petrocephalus wesselsi - Suidelike stompkoppie Wikispecies het meer inligting oor: Petrocephalus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Sangiro (23 Augustus 1894 – 30 April 1979) is die pseudoniem van die Afrikaanse skrywer Andries Albertus Pienaar, wat hasie beteken. In 1927 wen hy die Hertzogprys vir sy boek Diamantkoors en Twee fortuinsoekers. 'n Tweede Hertzogprys word in 1945 aan hom toegeken vir sy oeuvre (somtotaal van sy werke). Andries Albertus Pienaar is op 23 Augustus 1894 op Broederstroom naby Pretoria gebore. Sy ouers trek later na Tanzanië (destyds Tanganijka), maar hy keer in 1913 terug na Suid-Afrika om sy studie te voltooi - eers aan die Volkskool op Heidelberg, Transvaal (waar hy ook 'n onderwyser was) en later aan die Universiteit van Stellenbosch. Hy skryf boeke onder die skuilnaam Sangiro en word veral bekend vir Uit oerwoud en vlakte en Simba. In die dertigerjare werk hy as regisseur aan verskeie rolprente. Op 12-jarige leeftyd het hy saam met sy ouers na Duits-Oos-Afrika (tans Tanzanië) gegaan, en tydens sy jeugjare aan die voet van berg Kilimandjaro het hy goeie kennis van diere en tropiese plantegroei opgedoen. Die plaaslike Swart bevolking het hom die bynaam "Sangiro" - in hulle taal beteken dit hasie - gegee omdat hy vinnig kon hardloop.


Messier 68 of M68 (ook bekend as NGC 4590) is ’n bolvormige sterreswerm in die sterrebeeld Noordelike Waterslang. Dit is in 1780 deur Charles Messier ontdek en daarna in sy katalogus van komeetagtige voorwerpe opgeneem. M68 is sowat 33 600 ligjare van die Aarde af. SEDS: Messier 68 Galactic Globular Clusters Database Messier 68 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Messier 68. Hierdie artikel is vertaal uit die Engelse Wikipedia Koördinate: 12h 39m 28.01s, −26° 44′ 34.9″


Quintin Ellis ook bekend as Adam Weilbach (gebore 8 September 1968) is 'n Suid-Afrikaanse fantasieskrywer, model en akteur. Sy werke het 'n sterk geestelike inslag en val onder die Christelike-fantasie sub-genre van fantasie.Hy is egter 'n selferkende ateïs. Quintin Ellis is op 8 September 1968 gebore in Springs, Suid-Afrika. Hy is die tweede van drie kinders. Alhoewel hy gediagnoseer is met disleksia en volgens die kundiges nie verby Graad 5 sou vorder nie, het hy op 5 jarige ouderdom begin om romanse te lees. Hy was weens sy studieprobleme oorgeplaas na 'n skool vir Serebraal Gestremdes. Hier het hulle ontdek dat hy 'n baie skrander kind was, met 'n groot passie vir lees. Hy het boeke verslind. daar is bevind dat Ellis minimale breindisfunksies het, en verswakte hand-oog koördinasie, wat hom verhoed om enigsins 'n motorvoertuig te bestuur. Sy ouers besit ’n volledige stel van Langenhoven se versamelde werke wat hy opgelees het. Brolloks en Bittergal is een van sy gunsteling verhale en wat waarskynlik 'n groot invloed het op sy liefde vir die fantasie.


Die Klipkershout (Maytenus oleoides) is 'n klein boom wat voorkom in dagsome in die fynbosstreek van die Wes-Kaap. By die ou bome is die bas kurkagtig. Die blare is ellipties, dik en leeragtig. Die blare het soms 'n blouerige blos terwyl die blaarstele en jong takkies pienkerig is. Die boom se FSA-nommer is 400. Cassine oleifolia Pers. Cassine oleoides Lam. Celastrus laurinus Thunb. Celastrus oleifolius Pers. Celastrus oleoides Lam. Elaeodendron angustifolium C.Presl Elaeodendron laurinum (Thunb.) C.Presl Elaeodendron obtusum (Lam.) C.Presl Gymnosporia angustifolia (C.Presl) Bolus & Wolley-Dod Gymnosporia laurina (Thunb.) Szyszyl. Gymnosporia monococca E.Y.Davison Maytenus angustifolia (C.Presl) Loes. Maytenus monococca (E.Y.Davison) Loes. Scytophyllum angustifolium (C.Presl) Sond. Scytophyllum laurinum (Thunb.) Eckl. & Zeyh. Scytophyllum obtusum Eckl. & Zeyh. Scytophyllum oleoides (Lam.) Eckl. & Zeyh. Embelia oleoides (Lam.) Druce Blare Stam Stam en bas Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Klipkershout.


Die NG gemeente Klerksdorp-Goudkop is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1981. Die kerkgebou is geleë by Goudkoplaan 6, Klerksdorp. In 2013 was die leraars di. C.J. van Staden en S.W.P. Scott. Daar was in daardie jaar 189 doop- en 770 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Potchefstroom-Noord is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1948 gestig. Die kerkgebou is geleë by Dwarsstraat, Potchefstroom. In 2013 was die leraars ds. J. Raubenheimer en dr. J.A.M. de Kock. Daar was in daardie jaar 234 doop- en 911 belydende lidmate. Die gemeente Potchefstroom-Noord is op 6 Maart 1948 van die twee moedergemeentes Potchefstroom en Mooirivier afgestig. Deur die goedgunstige toestemming van die onderwysdepartement, en veral die hoof van die Potchefstroomse Onderwyserskollege, is die dienste in die saal van die kollege gehou. Op 21 Augustus 1948 is ds. L.J. Loots as eerste herder en leraar van die gemeente bevestig. In November 1949 is 'n nuwe pastorie in gebruik geneem. Op 10 Februarie 1951 is die hoeksteen van die kerksaal deur mev. ds. Loots gelê. op 1 April 1951 is ds. J.H. Lourens, kapelaan van die SAW se Staande Mag op Potchefstroom, ingeskakel en as herder en medeleraar van die gemeente bevestig. Op 19 Mei 1951 is die kerksaal in gebruik geneem.


Die 22ste Golden Globe-toekenningsaand, wat uitnemendheid in die rolprente van 1964 vereer het, is op 8 Februarie 1965 gehou. Beste rolprent – drama Becket The Chalk Garden Dear Heart The Night of the Iguana Zorba the Greek Beste rolprent – komedie of musiekspel My Fair Lady Father Goose Mary Poppins The Unsinkable Molly Brown The World of Henry Orient Beste rolprentregisseur George Cukor – My Fair Lady Michael Cacoyannis – Zorba the Greek John Frankenheimer – Seven Days in May Peter Glenville – Becket John Huston – The Night of the Iguana Beste akteur in ’n drama Peter O'Toole – Becket Richard Burton – Becket Anthony Franciosa – Rio Conchos Fredric March – Seven Days in May Anthony Quinn – Zorba the Greek Beste akteur in ’n komedie of musiekspel Rex Harrison – My Fair Lady Marcello Mastroianni – Marriage, Italian Style Peter Sellers – The Pink Panther Peter Ustinov – Topkapi Dick Van Dyke – Mary Poppins Beste aktrise in ’n drama Anne Bancroft – The Pumpkin Eater Ava Gardner – The Night of the Iguana Rita Hayworth – Circus World Geraldine Page – Toys in the Attic Jean Seberg – Lilith Beste aktrise in ’n komedie of musiekspel Julie Andrews – Mary Poppins Audrey Hepburn – My Fair Lady Sophia Loren – Marriage Italian-Style Melina Mercouri – Topkapi Debbie Reynolds – The Unsinkable Molly Brown Beste manlike byspeler in ’n rolprent Edmond O'Brien – Seven Days in May Cyril Delevanti – The Night of the Iguana Stanley Holloway – My Fair Lady Gilbert Roland – Cheyenne Autumn Lee Tracy – The Best Man Beste vroulike byspeler in ’n rolprent Agnes Moorehead – Hush… Hush, Sweet Charlotte Elizabeth Ashley – The Carpetbaggers Grayson Hall – The Night of the Iguana Lila Kedrova – Zorba the Greek Ann Sothern – The Best Man Wikimedia Commons het meer media in die kategorie Golden Globe-pryse.


Die Diagnostiese en Statistiese Handleiding van Geestesteurings (Engels: Diagnostic and Statistical Manual of Mental Disorders, DSM) word sedert 1952 deur die Amerikaanse Psigiatriese Vereniging (APA) gepubliseer en verskaf standaardkriteria vir die klassifikasie van geestesteurings. Dit word saam met ’n ander databasis, ICD-10 Hoofstuk V: Gedrags- en geestesteurings van die Wêreldgesondheidsorganisasie (WGO), gebruik deur navorsers, psigiaters, medisynebeheer-agentskappe, gesondheidsversekeringsmaatskappye, farmaseutiese maatskappye, die regstelsel en beleidmakers. Die vyfde uitgawe, DSM-5 is op 18 Mei 2013 gepubliseer. Die DSM het ontwikkel uit stelsels vir die invordering van sensus- en hospitaalstatistieke en uit die handleiding van die Amerikaanse weermag. Sedert die eerste uitgawe in 1952 is ’n hele aantal steurings met elke nuwe uitgawe bygevoeg, terwyl ander wat nie meer as geestesteurings beskou word nie, verwyder is. Die kodes in die DSM en dié in die ICD is in latere uitgawes by mekaar aangepas, hoewel daar steeds aansienlike verskille bestaan omdat die twee handleidings nie saam hersien word nie.


Die NG gemeente Vanderbijlpark-Suid is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is een van sewe gemeentes wat die naam van die dorp Vanderbijlpark dra (en volgens lidmaattal die grootste in 2013), en is gestig in 1966. Die kerkgebou is geleë op die hoek van Schumann- en Verdistraat. In 2013 was die leraars di. G.J. Coetzee en T. Mostert. Daar was in daardie jaar 471 doop- en 1 828 belydende lidmate. Abraham Hugo Malan, 1964 - 1969 (oorgekom van die moedergemeente ná afstigting) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die 29ste Golden Globe-toekenningsaand, wat uitnemendheid in die rolprente en TV-programme van 1971 vereer het, is op 6 Februarie 1972 gehou.


Die Geelborshyliota (Hyliota flavigaster) is 'n seldsame standvoël in hoë miombo-boomveld, insluitende miombo in laagland-Mosambiek. Die voël is 12 cm groot en weeg 12 gram. In Engels staan die voël bekend as die Yellow-bellied Hyliota. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Hyliota flavigaster". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Birkirkara (ook bekend slegs as B'Kara) is, met 22 319 inwoners, die grootste stad in Malta. visitbirkirkara.com – Die stad se amptelike webwerf Geargiveer 18 Julie 2013 op Wayback Machine "Bevolking in 2013" (PDF). Geargiveer vanaf die oorspronklike (PDF) op 2014-07-14. Besoek op 2014-06-17. Hierdie artikel is ’n saadjie. Voel vry om Wikipedia te help deur dit uit te brei.


Nicolas Thérèse Benoît Frochot (* 20 Maart 1761 in Dijon, † 29 Julie 1828 in Rouvres-sur-Aube) was 'n hoë Franse funksionaris, staatsraadlid en die eerste prefek van die département Seine. Hy is in afdeling 37 van die bekende Paryse Père-Lachaise-begraafplaas ter ruste gelê.


Die eikel (Engels: glans) is in die menslike anatomie die sensitiewe voorste bol van die penis. Dit is meer algemeen bekend as die "kop van die penis". Dit word gedeeltelik of heeltemal bedek deur die voorhuid, na gelang van of die man besny is of nie, maar die voorhuid kan gewoonlik heeltemal teruggetrek word sodat die eikel ontbloot is. Die eksterne opening van die manlike uretra (urienbuis) is op die punt van die eikel geleë. Aan die basis van die eikel is ’n ronde, uitstaande rand, die corona glandis. Die grootte van die eikel wissel grootliks. Dié van sommige penisse is baie wyer as die skag en dit gee die penis ’n sampioenagtige voorkoms; by ander penisse is dit nouer. Die voorhuid hou die eikel klam. Besnyde mans se eikel is permanent ontbloot en droog. Volgens verskeie studies is die eikel van besnyde en onbesnyde penisse ewe sensitief, terwyl in ander studies bevind is onbesnyde mans s’n is meer sensitief.


Denemarke was in 2012 die 11de land in die wêreld wat huweliksregte aan pare van dieselfde geslag verleen het. Aanneming deur homoseksuele pare is sedert 2010 wettig en homoseksualiteit is sedert 1933 wettig. BBC.co.uk (en) Hierdie artikel omtrent homoseksualiteit en LGBT-regte is ’n saadjie. Voel vry om Wikipedia te help deur dit uit te brei.


Akira Matsunaga (松永 章, Matsunaga Akira?, 8 Augustus 1948 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Verdrag van Guadalupe Hidalgo (Engels: Treaty of Guadalupe Hidalgo, Spaans: Tratado de Guadalupe Hidalgo) was 'n vredesooreenkoms tussen Meksiko en die Verenigde State van Amerika wat op 2 Februarie 1848 onderteken is. Die verdrag bring 'n einde aan die Meksikaans-Amerikaanse Oorlog en lei daartoe dat Meksiko 'n groot deel van sy grondgebied (Alta Kalifornië) vir $15 miljoen aan die Verenigde State verkoop. Die verdrag is in Guadalupe Hidalgo geteken, tans die Distrik Gustavo A. Madero in Meksikostad. Dit is deur Antonio López de Santa Anna en Nicholas P. Trist onderteken. Op 10 Maart word dit deur die Amerikaanse Senaat geratifiseer, en op 19 Mei van dieselfde jaar deur die Meksikaanse regering. Volgens die verdrag word Meksikane in die noorde van Meksiko 'n keuse gebied om Amerikaanse burgerskap te aanvaar of te verskuif. Meer as 90% kies egter Amerikaanse burgerskap. Soos dikwels met die soort verdrae gebeur, word die verdrag beter in Meksiko as in die VSA onthou. Daar is 'n beweging in die VSA, genaamd Aztlán wat hulle beywer om die gebied wat deur die verdrag verloor is weer by Meksiko te voeg.


’n Binnesee is ’n vlak see in die sentrale deel van ’n kontinent tydens tydperke van hoë seevlakke. In moderne tye is die seevlak laag en is daar min binneseë – die grootste hiervan is die Kaspiese See. Ander moderne voorbeelde sluit in die Persiese Golf en die Suid-Chinese See. Hierdie artikel is ’n saadjie. Voel vry om Wikipedia te help deur dit uit te brei.


Die Karnium is ’n chronostratigrafiese etage sowel as ’n geologiese tydsnede van onderskeidelik die sisteem en periode Trias (serie/epog Laat Trias). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 235 tot 228 miljoen jaar gelede. Dit is voorafgegaan deur die Ladinium en gevolg deur die Norium. Die Karnium is genoem na die Karniese Alpe in die Oostenrykse deelstaat Karinthië, waar die tipeligging ook voorkom. Die basis van die etage word gedefinieer deur die eerste voorkoms van die ammoniete Daxatina en Trachyceras en van die Conodonta Metapolygnathus polygnathiformis. Die bokant van die etage word gedefinieer deur die eerste voorkoms van die ammoniete Klamathites macrolobatus en Stikinoceras kerri en van die Conodonta Metapolygnathus communisti en Metapolygnathus primitius. Gradstein et al. (2012); volgens Brack et al. (2005) van 235 tot 226 miljoen jaar (en) Brack, P.; Rieber, H.; Nicora, A. & Mundil, R.; 2005: The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale, Episodes 28(4), pp.


'n Leviraatshuwelik (Engels: levirate marriage) is 'n verpligte huwelik tussen die broer van 'n kinderloos gestorwe man met dié se weduwee. Voorbeelde daarvan kan in die Bybel gevind word in Genesis 38, Deuteronomium 25:5-10 en Rut 3-4. Die term is afgelei van die Latynse woord levir, wat "broer se vrou" beteken. Hierdie artikel is ’n saadjie. Voel vry om Wikipedia te help deur dit uit te brei.


Die Kraalnaboom (Euphorbia tirucalli) is 'n boom wat eerder ronde as hoekige stingels het en het geen dorings nie. Hierdie spesie kan nie met ander nabome verwar word nie. Die boom se nasionale nommer is 355. Die boom kom voor in die stroomgebied van die Tugelarivier waar dit in bosveld groei. Daar word vermoed dat die plant gedurende die Ystertydperk uit Indië na Suider-Afrika gebring is. Skets uit 'n boek "Brandende stokke" Volgroeide boom in Tanzanië Alfabetiese lys van Suid-Afrikaanse bome Haevermans (2004). Euphorbia tirucalli. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 11 Mei 2006. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Cupressaceae is die Sipres-familie wat hoort tot die orde Pinales en staan ook bekend as die Afrikasederbome. Daar is 150 spesies wat wêreldwyd tot die familie hoort waarvan slegs 3 drie in Suid-Afrika voorkom en al drie is bome. Hierdie familie is nie egte Sederbome nie. Spesies wat in Suid-Afrika voorkom: Baviaanskloofseder (Widdringtonia schwarzii) Bergsipres (Widdringtonia nodiflora) Clanwilliamseder (Widdringtonia cedarbergensis) Nie inheems, maar word in plantasies in Suid-Afrika aangeplant: Rooihoutboom (Sequoia Semperviren) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Watson, Frank D.; Eckenwalder, James E. "Cupressaceae Bartlett: Redwood or Cypress Family". eFloras (in Engels). Missouri Botanical Garden. Geargiveer vanaf die oorspronklike op 24 Januarie 2019. Besoek op 6 September 2013. Bosma, Hylke F.; Kunzmann, Lutz; Kvaček, Jiří; van Konijnenburg-van Cittert, Johanna H.A. (2012). "Revision of the genus Cunninghamites (fossil conifers), with special reference to nomenclature, taxonomy and geological age". Review of Palaeobotany and Palynology.


Die Waddesee (Nederlands: Waddenzee, Wes-Fries: Waadsee, Deens: Vadehavet, Duits: Wattenmeer) is 'n groot stelsel van getysand en moddervlaktes langs die Noordseekus van Denemarke, Duitsland en Nederland. Hierdie landskap is, met 'n oppervlakte van 9 000 km² en 'n maksimumwydte van 40 km, die grootste tussengetysone ter wêreld wat oor 'n afstand van 450 km van Blåvandshuk, Denemarke in die noordooste tot by Den Helder, Nederland in die suidweste strek. Die Waddesee is in 2009 deur Unesco as 'n wêrelderfenisgebied gelys en die beskermde gebied is in 2014 verder uitgebrei. Wikimedia Commons het meer media in die kategorie Waddesee. Hierdie artikel is ’n saadjie. Voel vry om Wikipedia te help deur dit uit te brei.


Mosgroen is die groen kleur van mos. Volgens verskeie kleurskemas word mosgroen as volg voorgestel: Lys van kleure


In wiskunde is 'n vergelyking 'n stelling wat die gelykheid van twee uitdrukkings bevestig. Die oplos van 'n vergelyking wat veranderlikes bevat, bestaan uit die bepaling van watter waardes van die veranderlikes die gelykheid waar maak. Veranderlikes word ook "onbekendes" genoem en die waardes van die onbekendes wat aan die gelykheid voldoen, word oplossings van die vergelyking genoem. Daar is twee soorte vergelykings: identiteite en voorwaardelike vergelykings. 'n Identiteit geld vir alle waardes van die veranderlike. 'n Voorwaardelike vergelyking geld slegs vir spesifieke waardes van die veranderlikes. 'n Vergelyking word geskryf as twee uitdrukkings, gekoppel met 'n gelykteken ("="). Die uitdrukkings aan die twee kante van die gelykteken word die "linkerkant" en "regterkant" van die vergelyking genoem. Die algemeenste soort vergelyking is 'n algebraïese vergelyking waarin die twee sye algebraïese uitdrukkings is. Elke kant van 'n algebraïese vergelyking bevat een of meer terme. Byvoorbeeld, die vergelyking A x 2 + B x + C = y {\displaystyle Ax^{2}+Bx+C=y} het die linkerkant A x 2 + B x + C {\displaystyle Ax^{2}+Bx+C} , wat drie terme het,en die regterkant y {\displaystyle y} , wat slegs uit een term bestaan.


Rochefort is 'n munisipaliteit in die Franse departement Charente-Maritime (regio Nieu-Akwitanië). Dit het 'n oppervlak van 21,9 km², ongeveer 25 183 inwoners (2011) en 'n bevolkingsdigtheid van 1147 inwoners per km². Die plek ressorteer onder die arrondissement Rochefort. Op 17 Julie 1815 het Napoleon Bonaparte tydens die Napoleontiese Oorloë hier aan die Britse magte oorgegee. Die onderstaande kaart toon die ligging van Rochefort (Charente-Maritime) met die belangrikste infrastruktuur en aangrensende munisipaliteite. Die figuur wys die inwonertal per jaar (bron: INSEE-tellings). Wikimedia Commons het meer media in die kategorie Rochefort (Charente-Maritime).


Asetielcholien, ook gespel Acetylcholine, is 'n organiese molekuul wat gebruik word as 'n neurotransmitter, onder andere in mense. Die molekuul is 'n ester van asynsuur en cholien Hierdie artikel is ’n saadjie. Voel vry om Wikipedia te help deur dit uit te brei.


Sussex (uitgespreek /ˈsʌsɨks/) is 'n historiese graafskap in die suidooste van Engeland. In 1974 is die graafskap verdeel om die huidige Oos-Sussex en Wes-Sussex te vorm. Die naam beteken suidelike Sakse en is soortgelyk aan Essex (oostelike Sakse) en die voormalige graafskappe van Wessex (westelike Sakse) en Middlesex (middel Sakse). Hierdie artikel is ’n saadjie. Voel vry om Wikipedia te help deur dit uit te brei.


Ternopil (Oekraïens: Тернопіль; Pools: Tarnopol) is 'n stad in westelike Oekraïne met ongeveer 218 duisend inwoners (2010). Die stad is ook die administratiewe sentrum van die Ternopil-oblast. Ternopil is deur Jan Tarnowski in 1540 gestig. Radom, Pole (pl) radom.pl Wikimedia Commons het meer media in die kategorie Ternopil. www.rada.te.ua - Ternopil se webwerf Hierdie artikel is ’n saadjie. Voel vry om Wikipedia te help deur dit uit te brei.


Sluiterprioriteit, dikwels afgekort as S of Tv (vir time value) in fotografie is 'n stelling by sommige kameras wat die fotograaf in staat stel om 'n spesifieke sluiterspoed te kies terwyl die kamera die lensopening sal kies om die regte beligting te verseker. Dit verskil van die handmodus, waar die gebruiker albei waardes self kies, lensopeningprioriteit, waar die gebruiker 'n lensopening kies en die kamera die regte sluiterspoed, of die programmodus, waar die kamera albei waardes kies. 'n Stadiger sluiterspoed word dikwels verkies om die indruk van beweging te skep. As 'n waterval met 'n stadige sluiterspoed afgeneem word, sal dit wasig lyk. By sport- of aksiefotografie kan 'n vinnige sluiterspoed weer die aksie "vries". Op die modusskyf van kameras word dit soms afgekort as "S" (deur Nikon, Minolta, Konica Minolta, Sony, Olympus en Sigma) of "Tv" (deur Canon, Pentax en Leica). Lensopeningprioriteit


Mhluzi is 'n township net wes van Middelburg, en vorm deel van Steve Tshwete Plaaslike Munisipaliteit. Sedert die vorige politieke bedeling is Mhluzi 'n township, byna eksklusief bewoon deur swartmense. Omrede die einde van Apartheid in Suid-Afrika in 1994, is bewoning, werk en handeldryf nou vryelik oop vir alle rasse in die dorp. "Hoofplek Mhluzi". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Joan Rosenberg (née Molinsky, beter bekend onder haar verhoognaam, Joan Rivers) was 'n Amerikaanse akteur, komediant en skrywer. Rivers is veral bekend vir haar blatante reguit aanmerkings, haar ruwe stem met 'n swaar New Yorkse aksent en die vele kosmetiese prosedures wat sy ondergaan het. In 1990 is sy met 'n Emmy-prys vir haar program, "The Joan Rivers Show" bekroon. Joan Alexandra Molinsky is op 8 Junie 1933 in Brooklyn, New York Stad, New York in die Verenigde State van Amerika gebore. Sy het in Larchmore in New York grootgeword en het aan die Connecticut- en die Barnard Kolleges gestudeer. Sy was vir 'n paar maande in 1955 met James Sanger getroud voordat die huwelik nietig verklaar is. In 1965 is sy met Edgar Rosenberg getroud. Hulle was saam tot sy selfmoord in 1987. Rivers en Rosenberg het een dogter, Melissa Rivers, gehad. Die oggend van 28 Augustus 2014 is Rivers na 'n hospitaal gehaas nadat sy 'n hartaanval gehad het terwyl sy 'n prosedure aan haar keel ondergaan het. Sy was in 'n mediese koma en is op lewensondersteuning geplaas.


Antef I (ook bekend as Intef I) was ’n farao van die 11de Dinastie van Antieke Egipte. Antef I was ’n nomarg van Thebe. Hy het die Horusnaam Horus Sehertawy aangeneem en hom so tot koning van die hele Egipte verklaar. Sy mag is egter teengestaan deur ander nomosse. Daardeur het Antef ’n burgeroorlog veroorsaak tussen Thebe en die heersers van die 10de Dinastie en hul bondgenoot Anktifi, die nomarg van Herakleopolis. Antef I het verskeie stede verower, soos Thebe, Abydos en Thinis, en sy mag uitgebrei tot by Dendera. Sy bewind word op sowat 16 jaar geraam – die presiese tydperk is onbekend omdat sy naam en dié van Mentoehotep I op die Turynse Koningslys gekombineer word. Hy is opgevolg deur sy broer, Antef II.


Louis-Jacques-Mandé Daguerre (18 November 1787 – 10 Julie 1851) was ’n Franse kunstenaar en fotograaf wat veral bekend is vir sy uitvinding van die daguerreotipe-proses in fotografie. Hoewel hy die bekendste is vir sy bydraes tot laasgenoemde medium, was hy ook ’n suksesvolle skilder en ’n ontwikkelaar van die dioramateater. Hierdie artikel is ’n saadjie. Voel vry om Wikipedia te help deur dit uit te brei.


'n Morfologiese konstruksie word gedefinieer as ’n komplekse simboliese struktuur wat gevorm word deur die kombinering van morfeme en/ of groter uitdrukkings. ’n Morfologiese konstruksie bestaan uit komponentstrukture, die wyse van komposisie en dan komposisiestrukture. Dit kan ook as volg geskryf word: [[tafel]N[blad]N]Ni[jie]Nj --- [DIM van SEMNi]Nj Voordat die term, morfologiese konstruksie, ten volle verstaan kan word, moet die definisie van “konstruksie” bestudeer word. Volgens Goldberg word ’n konstruksie as volg gedefinieer: “’n vormbetekenispaar [x/X], waar geen aspek van [x] of [X] voorspelbaar is uit die vormbetekenispaar se onderdele nie” Met ander woorde, “seingranaat” is ’n komplekse woord en dus ook ’n grammatikale konstruksie ([seingranaat/HANDBOM WAARMEE VASGESTELDE TEKENS GESTUUR WORD]) omdat die komposisiestruktuur gevorm word deur die kombinering van [sein/VASGESTELDE TEKEN] en [granaat/HANDBOM] ). Dit is belangrik om te weet dat morfologiese konstruksies verwys na die manier waarop die verskillende komponentstrukture verbind om komposisiestrukture te vorm.


Spoegwolf is 'n Afrikaanse musiekgroep van die Paarl, Suid-Afrika wat in Februarie 2012 gestig is. Die groep bestaan uit Moskou du Toit (tromme, perkussie en sang), Chris von Wielligh (kitaar, klavier), Albert van der Merwe (baskitaar, sang, rymklets) en Danie du Toit (sang, kitaar, klavier). Van hulle treffers is Loerie, Lenie Blou, Bittermaan en Somerset-Wes. Op hoërskool het Chris by hulle aangesluit op klawerbord, en in 2008 het hulle Die Burger se Jip Rockspaaider-kompetisie gewen. Die eersteprys het 'n proffesionele opname in 'n ateljee behels deur Paris Recording Studios - hul eerste musiekvideo, en gigs moes sorg vir daaglikse uitgawes. In hulle tweede jaar het hy en Albert besluit om dié spelery meer professioneel aan te pak. Die musiekgroep het as Ysterkoei bekend gestaan tot en met 2012, toe Spoegwolf ontstaan het en die groep 'n sterker visie en beeld wou koppel aan die groep en die musiek wat hulle maak.


Tsjerkasi (Oekraïens: Черка́си; Russies: Черка́ссы) is 'n stad in sentrale Oekraïne met ongeveer 286 duisend inwoners (2011). Die stad is ook die administratiewe sentrum van die Tsjerkasi-oblast. Tsjerkasi, wat aan die Dnjeprrivier geleë is, het in 1795 stadstatus verkry. www.rada.cherkassy.ua - Die stad se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Engelse dorp. Vir ander gebruike, sien Crawley (dubbelsinnig). Crawley is 'n dorp in die Engelse graafskap Wes-Sussex. Die dorp het ongeveer 107 duisend inwoners en is bekend omdat dit naby Gatwick-lugawe geleë is. Gatwick is vandag die tweede besigste gemeet aan totale passasiersverkeer in die Verenigde Koninkryk, naas Heathrow. Amptelike webwerf vir Crawley gatwickairport.com (en) Hierdie artikel is ’n saadjie. Voel vry om Wikipedia te help deur dit uit te brei.


Meel is 'n voedselpoeier wat gemaak word deur die fynmaal van graan, boontjies, of ander sade of wortels (soos kassawa). Dit is die belangrikste bestanddeel van brood, wat 'n stapelvoedsel vorm vir baie volkere en kulture. Die deurlopende beskikbaarheid van voldoende voorrade van meel het 'n groot ekonomiese en politieke rol gespeel op verskillende tye in die geskiedenis. Koringmeel is een van die belangrikste voedselbestanddele in Europa, Noord-Amerika, die Midde-Ooste, Indië en Noord-Afrika, en is die bepalende bestanddeel in die meeste van hul style van brood en ander gebak. Alhoewel koring die mees algemene basis van meel is, is mieliemeel ook - sedert antieke tye - 'n baie belangrike deel van die Mesoamerikaanse kookkuns, en vorm dit 'n stapelvoedsel oor die hele Suid-Amerika. Rogmeel is 'n belangrike bestanddeel van brood in groot dele van Midde-Europa, en rys kan ook gebruik word in meel, al is dit relatief ongewoon. Hierdie artikel is ’n saadjie. Voel vry om Wikipedia te help deur dit uit te brei.


Freda Linde (Swellendam, 12 Desember 1915 – 7 Maart 2013) was 'n Suid-Afrikaanse skrywer en vertaler van kinderboeke. Sy het hoofsaaklik in Afrikaans geskryf en het meer as 150 kinderboeke in Afrikaans, Frans en Duits vertaal. Linde werk tot 1960 as 'n joernalis en redakteur. Van 1960 tot 1963 was sy die redakteur van HAUM-uitgewers, en van 1964 tot 1971 redakteur in bevel van kinderlektuur by John Malherbe-uitgewers. Sy is die enigste dogter en oudste kind van die boer Hans Jurie Linde (self ’n skrywer en ’n ywerige amateur sterrekundige, wat ook bouer is en verskeie huise in die omgewing bou) en Christophera Frederika Johanna Joubert (ook skrywer wat ’n paar stukkies publiseer). Haar ouers is tydens die Eerste Wêreldoorlog met mekaar getroud. Freda het twee jonger broers, Pieter Emelius en Deon. Die stamvader van die Lindes in Suid-Afrika is die soldaat Hans Jürgen Linde, wat in 1753 vanuit Durlach, digby die grens van Frankryk en Duitsland, na die Kaap kom. Hier word hy wamaker en vestig hom eindelik op Swellendam, waar hy op 5 November 1758 met Catherina Elisabeth Swart trou, ’n huwelik waaruit ses kinders gebore word.


Die Ystertydperk is die laaste van die drie tydperke waarin die vroeë geskiedenis van die mens ingedeel is. Dit volg op die Steen- en Bronstydperk en word gekenmerk deur die bewerking van yster en die maak van ystergereedskap. Die begrip is veral van toepassing op Europa, die Antieke Nabye Ooste en ander dele van die Ou Wêreld. Daar is nie ’n wêreldwye begintyd van die tydperk nie, aangesien mense in verskillende streke op verskillende tye begin het om ystergereedskap te maak. In Griekeland, die Levant en Indië het die Ystertydperk omstreeks 1200 v.C. begin en in Wes-Europa omstreeks 800 v.C. Van die voorwerpe wat in dié periode van yster gemaak is, sluit wapentuie en gereedskap in omdat die metaal sterker en makliker bewerkbaar was as brons. Brons, wat onbelangriker was, is gebruik vir die maak van versierings en perdetuie. Die duur van die Ystertydperk wissel ook van streek tot streek. Dit is geskoei op argeologiese konvensie; die blote teenwoordigheid van yster is nie genoeg om op ’n kultuur uit die Ystertydperk te dui nie.


Alikreukel is 'n kleur in die blou en pers familie. Die eerste opgetekende gebruik van alikreukel as 'n kleur se naam in Engels was in 1895. Volgens verskeie kleurskemas word alikreukel as volg voorgestel: Lys van kleure


’n Epifiet of lugplant is ’n plant wat nie ’n parasiet is nie, maar op ander plante soos bome groei. Hulle kry hul vog en voedingstowwe uit die lug, reën of ander bronne en nie van hul gasheerplant nie. Epifiete kom gewoonlik voor in die gematigde sone (bv. mos, lewermos, korsmos en alge) of in die trope (bv. baie varings, kaktusse, orgideë en bromelias). Baie huisplante is epifiete omdat hulle min water en grond nodig het. Die plante skep ’n ryk en uiteenlopende habitat vir ander organismes soos diere, swamme en bakterieë. Die term "epifiet" is afgelei van die Griekse epi- ("op") en phyton ("plant"). Die term "lugplant" kom van die feit dat hul wortels nie in die grond groei nie, maar baie epifiete groei in die water op ander waterplante en is dus nie werklik lugplante nie. Die bekendste epifiete sluit mosse, orgideë en bromelias in, maar hulle word in elke groot plantgroep aangetref. Sowat 89% van epifietspesies (sowat 24 000) is blomplante.


Die kleur vanielje is 'n ryk skakering van afwit, sowel as 'n mediumdowwe skakering van geel. Volgens die woordeboek van kleure, was die eerste opgetekende gebruik van "vanielje" as 'n kleurnaam in Engels in 1925. Volgens verskeie kleurskemas word vanielje as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Graues Kloster (Duits, "Grys Klooster") is die naam waarmee na die Fransiskane-klooster in die Middeleeuse Alt-Berlin (die historiese middestad van Berlyn wat sy oorsprong in die dubbelstad Berlin en Cölln het) verwys is. Volgens die oorlewering van die Brandenburgse kronis Andreas Angelus is die naam afgelei van die Fransiskane-monnike se grys kleredrag. Die Berlynse Fransiskane-klooster was in die huidige Klosterstraße in die stadsdistrik Mitte geleë. Voor sy vernietiging in die Tweede Wêreldoorlog is die klooster as die belangrikste Middeleeuse gebou van Berlyn beskou. Die bouval van die Fransiskane-kloosterkerk is na die oorlog beveilig om as oorlogsmonument te dien. Dit is tegelykertyd een van die laaste Gotiese besienswaardighede wat in die Duitse hoofstad bewaar gebly het. Wikimedia Commons het meer media in die kategorie Graues Kloster. Koördinate: 52°31′6″N 13°24′46″O / 52.51833°N 13.41278°O / 52.51833; 13.41278


Die Nissan Teana is 'n luukse middel-grootte motor vervaardig deur Nissan van Japan. Dit word uitgevoer as die Nissan Maxima en Nissan Cefiro na sekere markte. Dit vervang die Nissan Bluebird en Cefiro. Dit deel 'n platform met die Nissan Maxima wat verkoop word in Noord-Amerika, die Nissan Altima en Japannese mark "Presage" minibus. Die Teana is beskikbaar in Oos-Asië, Rusland, Oekraïne, Suid-Asië, ASEAN, Australië, Nieu-Seeland, Latyns-Amerika en die Karibiese Eilande. Soos van 2007 deel die Teana sy platform met sy Franse neef, die Renault Laguna en Renault Latitude in die meeste van Europa, die Midde-Ooste en Afrika, en in Suidoos-Asië as die Renault Samsung SM5. Sedert die bekendstelling van die derde geslag in 2013 is die Teana 'n wapenontwerpweergawe van die Noord-Amerikaanse Altima. Volgens die ooreenstemmende artikel op die Japannese Wikipedia, is die naam "Teana" dié van 'n klein dorpie in Italië, deel van 'n benaming invloed vir die Nissan Murano, 'n ander stad in Italië, wat op dieselfde tyd verskyn het. Hierdie artikel is ’n saadjie.


Die Joebarivier (Somalies: Wabiga Jubba [d͡ʒubːɑ], Italiaans: Giuba) is 'n groot suid-vloeiende rivier in Oos-Afrika. Die rivier is met 'n lengte van 1 658 km een van die langste riviere aan die Horing van Afrika. Die Joebarivier ontstaan deur die saamvloei van die uit die Ethiopiese Hoogland komende Ganale Doria en Dawariviere naby Dolow, Somalië, aan die grens tot Ethiopië. Die rivier vloei aansluitend deur die Suidwes-Somaliese streek Jubaland, die waterrykste gebied van dié land. Naby Kismaayo, Somalië, mond die Sjebellerivier, die rivier se grootste sytak, in die Joebarivier uit, net voordat dit in die Indiese Oseaan uitmond. Die Sjebellerivier is soms ook langer as die Joebarivier, veral tydens reënryke jare. Lys van riviere in Afrika Wikimedia Commons het meer media in die kategorie Joebarivier. (en) "Jubba River". Encyclopædia Britannica. Besoek op 26 April 2019. Hierdie artikel is ’n saadjie. Voel vry om Wikipedia te help deur dit uit te brei.


Die Tarimrivier (Chinees: 塔里木河, Tǎlǐmù Hé; Oeigoers: تارىم دەرياسى, Tarim Däryasi) is 'n groot oos-vloeiende rivier in die weste van die Volksrepubliek China. Die rivier, met 'n lengte van 2 030 km, is die grootste rivier in die Chinese outonome gebied Xinjiang en die langste rivier in Sentraal-Asië. Die naam van die Sentraal-Asiatiese Tarimbekken tussen die Tiensjan- en die Kunlun-gebergtes is van die Tarimrivier afgelei. Die Tarimrivier ontstaan deur die saamvloei van die riviere Aksu, Yarkant en Kaxgar, naby Aksu, Xinjiang. Aansluitend vloei die rivier in 'n oostelike rigting in die Tarimbekken deur die noordelike deel van die Taklamakanwoestyn. Die Tarimrivier eindig in die oostelike deel van die Tarimbekken. Hier verloor die rivier water deur verdamping, infiltrasie en ontslag in besproeiingskanale. (en) Encyclopaedia Britannica: Tarim River. Besoek op 2 Augustus 2019. Wikimedia Commons het meer media in die kategorie Tarimrivier. (en) "Tarim River". Encyclopædia Britannica. Besoek op 2 Augustus 2019. Hierdie artikel is ’n saadjie. Voel vry om Wikipedia te help deur dit uit te brei.


Nix is ’n natuurlike satelliet van Pluto. Dit is in Junie 2005 saam met die dwergplaneet se verste maan, Hidra, ontdek en is in Julie 2015 saam met Pluto besoek deur die ruimtetuig New Horizons. Die nabyskote van Nix is nog nie van die New Horizons afgelaai nie, maar van die klein mane sou die tuig na verwagting die beste foto's van Nix neem. Die maan is genoem na Nyx, in die Griekse mitologie die godin van duisternis en die nag en die ma van Charon, die bootsman van Hades (Pluto in die Romeinse mitologie). Die naam is op 21 Junie 2006 deur die Internasionale Sterrekundevereniging aangekondig, tesame met sy wetenskaplike naam, Pluto II, en die naam van Hidra. Die letters N en H van Nix en Hidra staan vir New Horizons, wat die motivering vir die neem van die foto's was. "Nix" word met ’n "i" gespel om verwarring met die asteroïde 3908 Nyx te voorkom. Volgens die USGS Gazetteer of Planetary Nomenclature is Nix die "Egiptiese spelling", terwyl Jürgen Blunck dit die "Spaanse spelling" van die Griekse naam noem.


Nahas Gideon Angula (gebore op 22 Augustus 1943) is 'n Namibiese politikus, wat as eerste minister van Namibië tussen 2005 en 2012 gedien het. Hy beklee sedert 2012 die amp as minister van verdediging. Angula is gebore in Onyaanya, Osjikoto, in die destydse Suidwes-Afrika. Hy was in ballingskap buite Namibië tussen 1965 en 1989. Gedurende hierdie tydperk het hy tussen 1973 en 1976 vir Radio Zambië gewerk en vir die Verenigde Nasies as staatsamptenaar tussen 1976 en 1980 gedien voordat hy in 1980 'n SWAPO-organiseerder geword het. Hy was in beheer van SWAPO se kieserregistrasie in 1989. Onmiddellik voor onafhanklikheid, Angula was 'n SWAPO-lid van die grondwetgewende vergadering, wat in plek was vanaf November 1989 tot Maart 1990. Hy is 'n lid van die Nasionale Vergadering sedert 1990, en was minister van onderwys, sport en kultuur tussen 1990 en 1995 en minister van hoër onderwys vanaf 1995 tot 2005. Angula het die hoogste aantal stemme, 395 (gelyk met Jerry Ekandjo), in die verkiesing tot die Sentrale Komitee van SWAPO by die party se kongres in Augustus 2002 verkry.


Beachview is 'n klein nedersetting aan die kus net wes van Port Elizabeth in die Oos-Kaapprovinsie van Suid-Afrika. Ongeveer 92% van die inwoners is blankes. Subplek Beachview tydens 2011-sensus.


'n Sinagoge (vanaf Grieks: συναγωγή, synagōgē, letterlik: "byeenkoms"; Hebreeus: בית כנסת, beit knésset, letterlik: "huis van byeenkoms"; בית תפילה, beit t'fila, letterlik: "huis van gebed", of בית מדרש, beit midrasj, letterlik: "huis van uitlegging"; Jiddisj: שול, sjoel, letterlik: "skool"; Ladino: אסנוגה, esnoga, afgelei van Grieks, of קהל, kahal, afgelei van Hebreeus) is 'n gebou wat byeenkomste, gemeenskaplike gebedsdienste en onderwys binne die Jodedom huisves. Dit is die belangrikste inrigting in Judaïsme en het die gemeenskaplike aanbidding in Christendom en Islam beduidend beïnvloed. In watter gevalle in antieke geskrifte ná 'n sinagoge as plek van byeenkomste en die uitvoering van gebedsdienste verwys word, is in die navorsing ewe omstrede soos die tyd van die opkoms van die eerste sinagoges. Argeologiese en geskrewe bronne dui op die bestaan van sinagoges tydens die bestaan van die Tweede Tempel in Jerusalem, sowel in die Land Israel asook in die Joodse diaspora. In die sinagoge vind die daaglikse gebedsdienste, asook die viering van Sabbat en die Joodse feeste plaas.


Waray-Waray (Winaray, Samareño, Lineyte-Samarnon, Binisayâ nga Winaray, Binisayâ nga Samar-Leyte of Binisayâ nga Waray) is na Tagalog (met Filippyns, as amptelike taal), Cebuano, Ilokano en Hiligaynon die vyfde belangrikste taal van die Filippyne. Die taal word veral in die sentrale dele van die Filippyne gepraat, spesifiek in die provinsies van Samar, Noord-Samar, Oos-Samar, Biliran en Leyte in die eilandgroep van die Visayas. Die taal se naam is afkomstig van die woord "waray", wat gereeld deur nie-sprekers gehoor word. Dit beteken "nie", "niks" of "geen". Waray-Waray Wikipedia "Ethnologue: Languages of the World, Seventeenth edition, Waray-Waray" (in Engels). Ethnologue. Geargiveer vanaf die oorspronklike op 6 Junie 2019. Besoek op 12 Januarie 2018. Wikimedia Commons het meer media in die kategorie Waray-Waray. Sien gerus Wikipedia se uitgawe in Waray-Waray


Mosaïek is 'n kunsvorm waar 'n groot beeld of patrone gevorm word deur gebruik te maak van 'n groot aantal klein gekleurde klippies, teëltjies, gekleurde glas of ander materiale. Mosaïek word hoofsaaklik vir binnenshuise versiering en dekor gebruik. Met mosaïekkuns word bedoel die maak van 'n patroon of afbeelding deur klein stukkies gekleurde glas, steentjies of 'n ander geskikte materiaal in 'n grondlaag van sement saam te voeg. Mosaïeke is veral tydens die Romeinse tyd en Vroeg-Christelike periode gebruik vir die versiering van vloere, mure (sowel binne as buite 'n gebou) en plafonne. Die beginsel van die mosaïekkuns is eenvoudig: figure word met gekleurde stukkies materiaal in ŉ bedding van sement vasgelê. Eers word 'n dik, growwe laag sement aangebring, en daarna volg 'n fyn, verhardingslaag waarin die steentjies gelê word. In die 1e eeu v.C. is 'n nuwe, duursame en waterdigte sement in Italië uitgevind, wat cocciopesto genoem is. Dit het bestaan uit vulkaniese sand (pozzolaan) uit Suid-Italië, wat met marmergruis of kalk vermeng is.


Die Volkswagen Fox was 'n klein gesinsmotor wat deur Volkswagen in Uitenhage, Suid-Afrika gebou is. Dit was inderwaarheid die eerste geslag Jetta, wat se bakstyl voortgeleef het as 'n bekostigbare intreevlakmodel van Volkswagen. Koste is bespaar deurdat die Fox gewoon afgewerk is, en nie luukshede soos 'n kragstuur, lugversorging, sluitweerremme of lugsakke gehad het nie.


Torquay [tɔrˈkiː] is 'n strandoord in die Engelse graafskap Devon wat administratief onder die unitêre owerheid van Torbay val. Dit is 29 km suid van die county town Exeter en 45 km noordoos van Plymouth in die noorde van Tor Bay geleë. "Census 2011 - Torbay Profile" (in Japannees). Torbay Council. 3 Julie 2013. p. 4. Geargiveer vanaf die oorspronklike op 3 Maart 2016. Besoek op 13 Februarie 2014. Hierdie artikel is ’n saadjie. Voel vry om Wikipedia te help deur dit uit te brei.


Isambard Kingdom Brunel Engelse ingenieur Gebore op 9 April 1806 in Portsmouth, Hampshire, Engeland Oorlede op 15 September 1859 in Westminster, Londen, Engeland Beduidende projekte Great Western Railway Clifton-hangbrug SS Great Britain Handtekening Isambard Kingdom Brunel (* 9 April 1806, † 15 September 1859) was 'n Engelse meganiese en siviele ingenieur van Franse afkoms wat dokke, die Great Western Railway, 'n reeks stoomskepe - waaronder die eerste transatlantiese stoomskip wat met skroewe aangedryf is - en 'n groot verskeidenheid brûe en tonnels, waaronder sy befaamde Clifton-hangbrug in Bristol, gebou het. Sy ontwerpe het 'n omwenteling in die openbare vervoerbedryf en die moderne ingenieurswese teweeggebring. Alhoewel Brunel se projekte nie altyd met sukses geseën was nie, het hy daarmee dikwels die vernaamste kwessies in die ingenieurswese aangespreek en vernuwende oplossings daarvoor gevind. Gedurende sy kort loopbaan het Brunel baie deurbrake verwesenlik en was onder meer betrokke by die bou van die eerste tonnel onder 'n bevaarbare rivier en die ontwikkeling van die SS Great Britain, die eerste skroefaangedrewe oseaanvarende ysterskip. Toe dit in 1843 van stapel geloop het, was dit die grootste seevaartuig wat ooit gebou is.


Paul Revere (1 Januarie 1735 – 10 Mei 1818) was 'n Amerikaanse patriot en ambagsman. Hy is in Boston gebore as 'n afstammeling van 'n Hugenoot-familie. Hy bekwaam homself as 'n silwersmid en leer op 30 hoe om koperplate te graveer. Hy het ook spotprente geteken. Sy werk het hom in kontak gebring met ander patriotte soos Joseph Warren, John Hancock en Samuel Adams. Hy neem deel aan die Boston Teeparty van 1773 en ry met sy perd na New York om hulle in te lig oor die verwikkelinge. Hy het verskeie sulke perderitte onderneem. Die belangrikste tog was op 18 April 1775 na Lexington om die Amerikaners daar te waarsku teen die Britse aanval teen hulle. Vanaf Lexington word hy vergesel deur William Dawes en Samuel Prescott na Concord. Hulle word deur 'n Britse verkenningsmag voorgekeer en gevange geneem, net om 'n rukkie later weer vrygelaat te word. Hy bereik Lexington te voet op sy terugtog. Daarna breek die Amerikaanse Rewolusionêre Oorlog uit. Daarna het hy gehelp om die eerste banknote vir die regering te ontwerp asook die eerste seël van die kolonies. Hy leer hoe om buskruit te maak in Philadelphia.


Noordhoek is 'n 68% Blanke voorstad van Bloemfontein in die Vrystaat. Subplek Noordhoek tydens die 2011-Sensus.


Gis is 'n eukariotiese mikro-organisme (enkelselorganisme) wat deel vorm van die swamkoninkryk met ongeveer 1 500 spesies wat reeds geïdentifiseer is. Daar word beraam dat hulle ongeveer 1% van alle swamspesies uitmaak. Alhoewel giste enkelselorganismes is, kan sekere spesies kettings vorm waar die onafhanklike selle nie skei na ontkieming nie, en 'n pseudohife vorm as gevolg hiervan. Die grootte van 'n gissel verskil baie en is afhanklik van die gisspesie en die omgewing waarin dit leef. 'n Gissel is so 3–4 µm in diameter, alhoewel sekere giste tot 40 µm kan groei. Die meeste giste vermeerder deur 'n asimmetriese verdelingsproses wat as ontkieming bekend staan. Giste is nie 'n enkele taksonomiese eenheid nie, maar eerder 'n groep organismes wat 'n soortgelyke voorkoms toon. Die woord "gis" word gereeld gebruik as 'n sinoniem vir Saccharomyces cerevisiae, maar die giste kan in een van twee aparte fila geplaas word, die Ascomycota en die Basidiomycota. Die ontkiemende giste ("ware giste") word onder die orde Saccharomycetales geplaas.


Die Thai Wikipedia (Thai: วิกิพีเดียภาษาไทย) is die Wikipedia vir die Thai-taal. Dit is in Desember 2003 geskep en is tans die 58ste grootste Wikipedia met ongeveer 146 000 artikels. Hierdie artikel is ’n saadjie. Voel vry om Wikipedia te help deur dit uit te brei.


Bedřich (Friedrich) Smetana luister (hulp·inligting) [ˈbɛdr̻ɪx ˈsmɛta:na] (* 2 Maart 1824 in Litomyšl (Leitomischl), Oos-Boheme; † 12 Mei 1884 in Praag) was 'n Boheemse romantiese komponis van operas en simfoniese gedigte. As grondlegger van die nasionale skool van Tsjeggiese musiek was hy die eerste nasionalistiese komponis van formaat. Sy bekendste werk is Vltava (Die Moldau) uit die simfoniese siklus Má vlast (My Vaderland). Lys van komponiste Wikimedia Commons het meer media in die kategorie Bedřich Smetana.


Bougainvillea is ’n genus doringagtige, ornamentele rankplante, bosse en bome met blomagtige veerblare naby sy blomme. Verskillende kenners erken van vier tot 18 spesies in die genus. Hulle is inheemse plante van Suid-Amerika, van Brasilië wes tot in Peru en suid tot in Suid-Argentinië. Die plant is in verskillende lande ook onder verskeie ander name bekend. Die rankspesies reik oor ander plante met hul stekerige dorings. Aan die punte van die dorings kom ’n swart, wasagtige stof voor. Die plante is immergroen waar reënval deur die jaar voorkom of bladwisselend as daar ’n droë seisoen is. Die blare is 4 tot 13 cm lank en 2 tot 6 cm breed. Die eintlike blom van die plant is klein en gewoonlik wit, maar elke tros van drie blomme word omring deur drie tot ses skutblare met die helder kleure wat met die plant verbind word – onder meer pienk, magenta, pers, rooi, oranje, wit en geel. Bougainvilleas is gewilde ornamentele plante in die meeste streke met ’n warm klimaat, ook in Suid-Afrika. In koeler klimaatstreke word dit as ’n huisplant gebruik.


Die rubberplant of Ficus elastica is ’n spesie in die vy-genus, Ficus, en is inheems aan Noordoos-Indië, Nepal, Bhoetan, Birma, China (Yunnan), Maleisië en Indonesië. Dit is ’n groot boom in die baniaangroep van vye. Dit word 30 tot 40 meter hoog (selde hoër) en het ’n stewige stam van tot 2 meter dik. Die stam ontwikkel lug- en stutwortels om dit in die grond te anker en swaar blare te help stut. Die blare is breed, blink en ovaalvormig en word 10 tot 35 cm lank en 5 tot 15 cm breed. Die blare ontwikkel in ’n blaarskede, wat groter word namate die blaar groei. Wanneer dit volgroei is, val die skede van die plant af. Binne-in die nuwe blaar is ’n onvolgroeide blaar wat aan die ontwikkel is. Soos met ander Ficus-spesies is ’n spesifieke soort perdeby nodig om dit te bestuif; die plant vervaardig dus nie welriekende of kleurryke blomme om ander insekte te lok nie. Die vrug is ’n klein, geel-groen, ovaal vy van 1 cm lank en is nie eintlik eetbaar nie.


Ptolemeus III het opgehou om die Achaeïese Liga met geld te ondersteun. Antigonus van Masedonië neem dit oor van hom. Dit beteken die einde van die invloed van die Ptolemeë in hierdie gebied. Army and Society in Ptolemaic Egypt Armies of the Ancient World Christelle Fischer-Bovet, Cambridge University Press, 2014, ISBN 1-107-00775-5, ISBN 978-1-107-00775-8


Die 2014 Formule Een Maleisiese Grand Prix is op 30 Maart 2014 in Sepang, Maleisië, gehou. Dit was die tweede wedren van die kampioenskapseisoen en is deur Lewis Hamilton in sy Mercedes gewen.


Kranspoort is 'n dorp in die Makhado Plaaslike Munisipaliteit in Limpopo, Suid-Afrika. Kranspoort was 'n sendingstasie van die Nederduitse Gereformeerde Kerk sedert die vroeë 1900s.